open-index/open-wikipedia-markdown huggingface dataset:
భీమారం(నాగర్ కర్నూలు)

**భీమారం** తెలంగాణ రాష్ట్రం, నాగర్‌కర్నూల్ జిల్లా, నాగర్‌కర్నూల్ మండలంలోని గ్రామం. ఇది మండల కేంద్రమైన నాగర్‌కర్నూల్ నుండి 2 కి. మీ. దూరం లోను, సమీప పట్టణమైన వనపర్తి నుండి 42 కి. మీ. దూరంలోనూ ఉంది. గ్రామ జనగణన లొకేషన్ కోడ్ 575723.

## తాగు నీరు

తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
## భూమి వినియోగం
భీమారంలో భూ వినియోగం కింది విధంగా ఉంది:
* వ్యవసాయేతర వినియోగంలో ఉన్న భూమి: 5 హెక్టార్లు
* వ్యవసాయం చేయదగ్గ బంజరు భూమి: 1 హెక్టార్లు
* సాగులో లేని భూముల్లో బీడు భూములు కానివి: 36 హెక్టార్లు
* బంజరు భూమి: 12 హెక్టార్లు
* నికరంగా విత్తిన భూమి: 405 హెక్టార్లు
* నీటి సౌకర్యం లేని భూమి: 280 హెక్టార్లు
* వివిధ వనరుల నుండి సాగునీరు లభిస్తున్న భూమి: 174 హెక్టార్లు
## నీటిపారుదల సౌకర్యాలు
భీమారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
* బావులు/బోరు బావులు: 64 హెక్టార్లు* చెరువులు: 110 హెక్టార్లు

## మూలాలు
అంతర్జాతీయ మైనింగ్ సదస్సు - 2018

ఖనిజాల అన్వేషణ, తవ్వకాల్లో ఉపయోగిస్తున్న సాంకేతిక పరిజ్ఞానం, బదలాయింపుతోపాటు మైనింగ్‌, అనుబంధ రంగాల్లో ఉన్న అవకాశాలపై చర్చించేందుకు 2018 ఫిబ్రవరిలో **అంతర్జాతీయ మైనింగ్ సదస్సు** నిర్వహించారు. ఈ సదస్సు హైదరాబాద్ లోని హైటెక్స్‌లో 2018 ఫిబ్రవరి 14 నుంచి  ఫిబ్రవరి 17 వరకు జరిగింది. దేశ విదేశాల నుంచి 500 మందికి పైగా ప్రతినిధులు ఈ కార్యక్రమంలో పాల్గొన్నారు. 

## మూఖ్యాంశాలు
ఈ సదస్సుకు అమెరికా, కెనడా, ఆసియా, ఆస్ట్రేలియా,  ఆఫ్రికా దేశాల నుంచి మైనింగ్ కంపెనీల ప్రతినిధులు హాజరయ్యారు. తెలంగాణ రాష్ట్ర ప్రభుత్వ సహకారంతో మైనింగ్‌ ఇంజినీర్స్‌ అసోసియేషన్‌ ఆఫ్‌ ఇండియా, ఫిక్కి సంయుక్తంగా అంతర్జాతీయ సదస్సు, ప్రదర్శన నిర్వహించాయి.
## ప్రారంభోత్సవం
ఈ సదస్సు ప్రారంభోత్సవంలో అప్పటి తెలంగాణ రాష్ట్ర గవర్నర్ ఈఎస్ఎల్ నరసింహన్, కేంద్ర గనుల శాఖ మంత్రి నరేంద్ర సింగ్ తోమర్, రాష్ట్ర గనులు, పురపాలన , ఐటి, పరిశ్రమల శాఖల మంత్రి కేటీఆర్ లు పాల్గొన్నారు.

## మూలాలు


వర్గం:గనులు
వర్గం:తెలంగాణ
వర్గం:2018 సంఘటనలు
సరస్వతీ మహల్ గ్రంథాలయం

**సరస్వతి గ్రంథాలయం** తమిళనాడు రాష్ట్రంలోని తంజావూరు లో ఉన్న పురాతన గ్రంథాలయం. ఇందులో  సంస్కృతం, తమిళ, తెలుగు, హిందీ, మరాఠీ, ఇతర భారతీయ భాషల్లో ఉన్న పురాతన తాళపత్ర గ్రంథాల నుంచి అనేక పుస్తకాలు ఉన్నాయి.

## చరిత్ర
తంజావూరు చెన్నై నగరానికి 279 కి.మీ దూరంలో ఉంది. మధ్య చాళుక్యులు ఈ నగరాన్ని రాజధానిగా చేసుకుని పరిపాలించారు. సా. శ 1535 - 1673 మధ్య కాలంలో నాయకర్లు తంజావూరును పరిపాలించారు. ఈ గ్రంథాలయం 1777 - 1832 మధ్య కాలంలో జీవించిన తంజావూరు మహారాజు సెర్ఫోజీ II వారసత్వంగా పరిగణించబడుతోంది. ఈయన నాయకర్ల కాలంలో ఏర్పాటైన ఈ గ్రంథాలయాన్ని మరింతగా అభివృద్ధి చేశాడు. ఈయనను మీసు కృష్ణ అయ్యర్ అనే గాయకుడు తాను స్వరపరిచిన ఒక కృతిలో *సరస్వతీ నిలయ స్థాపక* అని కీర్తించాడు. ఈయన కాలంలోనే తంజావూరు చిత్రకళ, భరతనాట్యం బాగా ప్రాచుర్యంలోకి వచ్చాయి.

## పుస్తకాలు
ఈ గ్రంథాలయంలో తమిళ, తెలుగు, హిందీ, మరాఠీ మొదలైన భారతీయ భాషల్లోని అరుదైన తాళపత్ర గ్రంథాలు, ప్రతులు భద్రపరచబడి ఉన్నాయి. 20 వ శతాబ్దం మొదటి భాగంలో మరాఠీ ప్రతులు రాయడానికి మోడీ అనే లిపి వాడేవారు. అరుదైన ఈ లిపిలో ఉన్న 12000 పత్రాలు ఇక్కడ భద్రపరచబడి ఉన్నాయి. ఇక్కడ ఉన్న గ్రంథాలు ఎక్కువగా వ్యాకరణ, వైద్య శాస్త్రాలకు సంబంధించినవి.

## మూలాలు

వర్గం:గ్రంథాలయాలు
వర్గం:తమిళనాడు
శివగంగ రాజరాజేశ్వర స్వామి ఆలయం

**శివగంగ రాజరాజేశ్వర స్వామి ఆలయం** రంగారెడ్డి జిల్లా మహేశ్వరం గ్రామంలో ఉంది. కోనేరు మధ్యలో వెలుగొందుతున్న శివాలయాల్లో ఈ శివగంగ రాజరాజేశ్వరస్వామి ఆలయం ప్రసిద్ధమైంది. శివగంగ మధ్యలో ఉన్న రాజేశ్వరిదేవీని, పైన రాజేశ్వరుడి రాజుగా పరిగణించినందుకే ఈ ఆలయానికి రాజరాజేశ్వర స్వామి ఆలయం పేరు వచ్చింది. ఈ కోనేటి చుట్టున్న పదహారు శివాలయాల్లో స్వామివారు పదహారు నామాలతో భక్తులకు దర్శనమిస్తున్నాడు.

## స్థల చరిత్ర
ఈ దేవాలయానికి నాలుగు శతాబ్దాల చరిత్ర ఉంది. 1673-1680 మధ్య కాలంలో గోల్కొండ నవాబు తానీషా కాలంలో సేనాధిపతులుగా పనిచేసిన అక్కన్న, మాదన్నలు ఈ ఆలయాన్ని కట్టించారని తెలుస్తుంది. అక్కన్న, మాదన్నలు హత్యకు గురవ్వడంతో ఈ ఆలయం ప్రభ కొంచెం తగ్గడంతోపాటు 1687లో ఔరంగజేబు దండయాత్ర చేసి, రాతితో నిర్మించిన ఈ ఆలయాలను ధ్వంసం చేశాడు. అప్పటి నుంచీ 1979 వరకూ ఈ ఆలయం పూర్తిగా శిథిలావస్థలోనే ఉండిపోయింది. 1980లో ఆలయ పునరుద్ధరణకు శ్రీకారం చుట్టి, కాశీ నుంచి తీసుకువచ్చిన శివలింగాన్ని ప్రధాన ఆలయంలో ప్రతిష్ఠించి ప్రతి సంవత్సరం శివరాత్రి రోజు పూజలు నిర్వహిస్తారు.

## ఇతర ఆలయాలు
గంగ మధ్యలో ఉన్న శివాలయం దాని చుట్టూ ఉప ఆలయాలుగా శ్రీహరిహరేశ్వరుడు, శ్రీమల్లీశ్వరుడు, శ్రీఅవిముక్తేశ్వరుడు, శ్రీఅఘోరేశ్వరుడు, శ్రీఅమరేశ్వరుడు, శ్రీఅమృతేశ్వరుడు, శ్రీగంగాధేశ్వరుడు, శ్రీఇష్టకామేశ్వరుడు, శ్రీముకేశ్వరుడు, శ్రీకాళహస్తీశ్వరుడు, శ్రీఏకాంబేశ్వరుడు, శ్రీమణికర్ణికేశ్వరుడు, శ్రీమహానందీశ్వరుడు, శ్రీఅమరావతీశ్వరుడు, శ్రీకాశీపతీశ్వరుడు, శ్రీమంగళ గౌరీశ్వరుడు ఆలయాలు పద రేకుల్లా ఉంటాయి.

## మూలాలు

## వెలుపలి లంకెలు

వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:తెలంగాణ దేవాలయాలు
వర్గం:శివాలయాలు
వర్గం:పర్యాటక ప్రదేశాలు
వర్గం:హిందూ దేవాలయాలు
వర్గం:హిందూ గుహ దేవాలయాలు
వర్గం:రంగారెడ్డి జిల్లా దేవాలయాలు
వర్గం:రంగారెడ్డి జిల్లా దర్శనీయ స్థలాలు
వర్గం:రంగారెడ్డి జిల్లా పుణ్యక్షేత్రాలు
వర్గం:రంగారెడ్డి జిల్లా పర్యాటక ప్రదేశాలు
అను ఇమ్మాన్యుయేల్

**అనూ ఇమాన్యుల్** (జననం 1997 మార్చి 28) ఒక భారతీయ చలన చిత్ర నటి. ఆమె స్వప్న సంచారి అనే మలయాళ చిత్రం ద్వారా బాలనటిగా పరిచయమైంది.  ఆమె *యాక్షన్ హీరొ బిజు*(*ആക്ഷൻ ഹീറോ ബിജു*) అనే మలయాళ చిత్రం ద్వారా కథనాయికగా మారింది. 

## కెరియరు

అనూ అమెరికాలో జన్మించింది. ఆమె బాల్యం డల్లాస్, టెక్సాస్‌లో గడిచింది. ఆమె పాఠశాలలో చదువుతుండగా స్వప్న సంచారిలో నటించింది. ఆమె యాక్షన్ హీరొ బిజు అనే మలయాళ చిత్రం ద్వారా కథనాయికగా పరిచయమయింది. ఆ తరువాత ఆమె గోపీచంద్ సరసన ఆక్సిజన్ అనే చిత్రంలో నటించుటకు ఒప్పుకుంది. ఆ చిత్ర చిత్రీకరణ సమయంలో ఆమె నానీ సరసన మజ్ను అనే చిత్రంలో నటించటానికి ఒప్పుకుంది. తెలుగులో మజ్ను సినిమా ముందుగా విడుదల కాగా, ఆమె పాత్ర, నటనకు అనూ చాలా విమర్శకుల ప్రశంసలు అందుకున్నారు.

## నటించిన చిత్రాలు

## మూలాలు

## భాహ్య లంకెలు
* 
* 

వర్గం:భారతీయ చలనచిత్ర నటీమణులు
వర్గం:21st-century Indian actresses
వర్గం:జీవిస్తున్న ప్రజలు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:1997 జననాలు
పటేల్ సర్

పటేల్  సర్ 2017లో జగపతి బాబు ప్రథాన పాత్రలో విడుదలైన చలన చిత్రం .పద్మ ప్రియా, సుబ్బరాజు  కిలక పాత్రలో నటించారు. సాయి కొర్రపాటి ఈ చిత్రాన్ని వారాహి చలన చితం పతాకంపై నిర్మించారు. 

## కథ
సుభాష్ పటేల్ (జగపతిబాబు) రిటైర్డ్ ఆర్మీ మేజర్. అతడి దగ్గర ఓ చిన్న పాప ఉంటుంది. ఆ పాపను వెంట బెట్టుకుని వెళ్లి డ్రగ్స్ తయారు చేసే డీఆర్ అనే డాన్ కు చెందిన ముఠా సభ్యుల్ని ఒక్కొక్కరిగా చంపుతుంటాడు. ఈ కేసును ఛేదించడానికి కేథరిన్ (తన్య హోప్) అనే పోలీసాఫీసర్ వస్తుంది. ఆమె పటేల్ చేసే హత్యలకు సంబంధించిన ఆధారాలు సేకరిస్తుంటుంది. ఐతే పటేల్ తన పని తాను చేసుకుపోతుంటాడు. అతను చివరి టార్గెట్ దగ్గరికి వచ్చేసరికి.. హత్యలు చేస్తున్నది పటేలే అని కనిపెట్టేస్తుంది కేథరిన్. ఇంతకీ ఆర్మీలో పని చేసి వచ్చిన పటేల్.. ఇలా హత్యలెందుకు చేస్తుంటాడు.. ఆ చిన్న పాపతో అతడికి సంబంధమేంటి.. అతను తాను చంపాలనుకున్న వాళ్లందరినీ చంపేశాడా లేదా అన్నది మిగతా కథ.

## తారగణం
సుభాష్ పటేల్, వల్లభ్ పటేల్ గా జగపతి బాబు (ద్విపాత్రాభినయం) 

రాజేశ్వరి "రాజి"గా పద్మప్రియ

ఏ.సి.పి. విశ్వాస్‌గా  సుబ్బరాజు

ఏ.సి.పి. కెతరిన్‌గా తాన్యా హోప్

భారతిగా ఆమని

పౌడర్ పాండుగా పోసాని కృష్ణ మురళి

కబీర్ సింగ్ దుహా

## పాటల జాబితా
 డి.జే. వసంత్ రచించిన సంగీతం. వేల్ రికార్డ్స్ కంపెనీలో విడుదలయినది.

## మూలాలు

## భాహ్య లింకులు

వర్గం:2017 తెలుగు సినిమాలు
తలవంచని వీరుడు

**తలవంచని వీరుడు** వనంగాముడి అనే తమిళ సినిమాకు తెలుగు డబ్బింగ్ సినిమా. 
## పాటలు
# ఆరని మంట నా హృదయమందు రగిల్చి రణాంగనమ్ములో ( సాకీ ) - ఘంటసాల 
# ఓంకారమై ధ్వనించు నాదం దాని ఝంకారమే దివ్యగీతం - ఘంటసాల 
# చిన్నారి బావా పున్నాగ పూవా వద్దు వద్దు ఓ రాజా ఒంకరటింకర తోవ - పి.లీల
# నా నోముల్ పండించవో ఇక నా నోముల్ పండించవో మాత నను నీవు - పి.లీల
# మోహన మూర్తిని చంద్రుని కనవే మేఘరధానే విడలేడే పాడిన - పి.లీల, ఘంటసాల 
# రాజయోగమే మాది అనురాగయోగమిక మనది - పి.లీల, ఘంటసాల బృందం 
# హే ఝమక్ ఝమ సింగం పిల్ల బోలే అయ్యవో వయ్యారం మీరే - జిక్కి బృందం
# రా రా రా మది మెరియవా అదనరయవా మది మెరియవా - ఎం.ఎల్.వసంతకుమారి
# ధర్మ దీక్షను వీడకోయీ తల ఎన్నడు వంచకోయీ -

## మూలాలు

## బయటి లింకులు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
వర్గం:సావిత్రి నటించిన సినిమాలు
వర్గం:పి.పుల్లయ్య దర్శకత్వం వహించిన సినిమాలు
వర్గం:తెలుగు జానపద సినిమాలు
వర్గం:కన్నాంబ నటించిన సినిమాలు
బి హనుమారెడ్డి

**[[భీమనాధం హనుమారెడ్డి]]** లేక **బి. హనుమారెడ్డి**  తెలుగు రచయిత,  ప్రకాశం జిల్లా రచయితల సంఘం అధ్యక్ష్యులు, ఆంధ్రప్రదేశ్‌ రచయితల సంఘం గౌరవాధ్యక్ష్యులు.

## బాల్యము, విద్య
హనుమారెడ్డి 1941వ సంవత్సరం జులై 1వ తేదిన రాఘవరెడ్డి, శేషమ్మ దంపతులకు జన్మించాడు. ప్రకాశం జిల్లా అద్దంకి మండలంలోని వెంకటాపురం గ్రామం ఆయన జన్మస్తలం. 
వెంకటాపురం, అద్దంకిలలో పాఠశాల, గుంటూరులో బిఏ చదివారు. తర్వాత లా చదివి న్యాయవాది వృత్తి లోకి వెళ్లారు.

## వీరి రచనలు :

* వెన్నెల పువ్వు (2001) – కవితా సంపుటి 
*పల్లెకు దండం పెడతా(2002) – దీర్ఘకవిత
*మా ఊరు మొలకెత్తింది(2007) – దీర్ఘకవిత
* గుజ్జన గూళ్ళు (2007) – కవితా సంపుటి 
* వీక్షణం  (2008) – దీర్ఘకవిత
* వెన్నెలగీతం (2009) – దీర్ఘకవిత
*పావని (2013) - దీర్ఘకవిత
*వర్గకవి శ్రీశ్రీ (2014) - దీర్ఘ వ్యాసం
*మహిళ (2016) - దీర్ఘకవిత
*విద్యార్థి రాజ్యాంగం (2016)
*రిజర్వేషన్లు (2017) - 
*రెడ్డి వైభవం (2017) - చారిత్రక గ్రంధం
*అంతర్వాహిని (2018) - ఆత్మకథ
## మరణం
బి.హనుమారెడ్డి తన 80 సంవత్సరాల వయసులో ప్రకాశం జిల్లా రచయితల 9వ మహాసభలు నిర్వహిస్తూ 2020, జనవరి 19వ తేదీ ఆదివారం నాడు ప్రకాశం జిల్లా, ఒంగోలులో గుండెపోటుతో మరణించాడు.

## ఇవీ చూడండి
* ఆంధ్రప్రదేశ్‌ రచయితల సంఘం

## మూలాలు

వర్గం:1941 జననాలు
వర్గం:తెలుగు రచయితలు
వర్గం:ప్రకాశం జిల్లా కవులు
వర్గం:2020 మరణాలు
విజయవాడ పుస్తక మహోత్సవం

alt=35వ విజయవాడ పుస్తక మహోత్సవం వేదిక|thumb|2025లో 35వ విజయవాడ పుస్తక మహోత్సవం వేదిక
**విజయవాడ పుస్తక మహోత్సవం** గత 35 ఏళ్లుగా విజయవాడ నగరంలో నిర్వహిస్తున్నారు. ఈ పుస్తకమహోత్సవాన్ని విజయవాడ బుక్ ఫెస్టివల్ సొసైటీ అనే ఒక స్వచ్ఛంద సంస్థ ఆధ్వర్యంలో ప్రతి సంవత్సరం జనవరి 1 నుండి 11 వరకు నిర్వహిస్తారు. ఈ పుస్తక ప్రదర్శనలో భాగంగా సాహిత్య చర్చలు, పుస్తకావిష్కరణలు, రచయితలకు-కవులకు సన్మానాలు చేస్తారు. పుస్తక ప్రదర్శన ప్రాంగణానికి వేదికకు తెలుగు ప్రముఖుల పేర్లు పెట్టటం ఆనవాయితీ. 
## చరిత్ర
1980ల్లో రాజమండ్రిలో ఒక దశాబ్దంపాటు పుస్తకమహోత్సవాన్ని అక్కడి నిర్వాహకులు నిర్వహించారు. ఆ పుస్తక ప్రదర్శనలో భాగంగా విజయవాడలోని ప్రముఖ ప్రచురణకర్తలు పుస్తక దుకాణాల యజమానులు పాల్గొనేవారు. రాజమండ్రి పుస్తక ప్రదర్శన నిలిపివేయడంతో నేషనల్ బుక్ ట్రస్ట్ సహాయంతో 1989 అక్టోబరు 29 నుంచి నవంబరు 8 వరకు విజయవాడలో మొదటి పుస్తక ప్రదర్శన నిర్వహించారు. ఇది విజయవంతం అయింది. ఆ స్ఫూర్తితో విజయవాడ బుక్ ఫెస్టివల్ సొసైటీ అనే స్వచ్ఛంద సంస్థను ఏర్పాటుచేసి ఆ సంస్థ ఆధ్వర్యంలో ప్రతిఏటా పుస్తక మహోత్సవాన్ని నిర్వహించడం మొదలుపెట్టారు. 

## కార్యక్రమ సరళి

దాదాపుగా అన్ని సంవత్సరాలు పుస్తక ప్రదర్శనను విజయవాడ నగరం మధ్యలో ఉన్న స్వరాజ్ మైదాన్ (పిడబ్ల్యుడి గ్రౌండ్స్) లో నిర్వహిస్తూవచ్చారు. అయితే 2022 నుండి వేదిక మార్పు జరిగింది. రెండేళ్ళ పాటు పాలిటెక్నిక్ కళాశాల మైదానంలోను, గత సంవత్సరం నుండి ఇందిరా గాంధీ స్టేడియంలో నిర్వహిస్తున్నారు.
ప్రతిరోజు మధ్యాహ్నం 2 గంటల నుండి సాయంత్రం 9 గంటల వరకు నిర్వహిస్తారు. నాలుగవ రోజున పుస్తక ప్రియుల పాదయాత్ర (వాక్ ఫర్ బుక్స్) ను నిర్వహిస్తారు. ఈ వాక్ ఫర్ బుక్స్ కార్యక్రమానికి విజయవాడ లోని వివిధ పాఠశాలల విద్యార్థులు విచ్చేసి ప్రెస్ క్లబ్ నుండి పుస్తక మహోత్సవ ప్రాంగణం వరకూ ప్రజల్లో పుస్తక పఠన చైతన్యాన్ని పెంచే నినాదాలు చేస్తూ నడుస్తారు. వాక్ ఫర్ బుక్స్ కార్యక్రమానికి నగర ప్రముఖులు రాజకీయ ప్రముఖులు విచ్చేసి ప్రారంభిస్తారు.
ప్రతిరోజు సాయంత్రం ఏదో ఒక తెలుగు సాహిత్య అంశాన్ని తీసుకొని ఆ అంశంపై ప్రముఖ రచయితలు మాట్లాడతారు. ఈ ఏడాది ఎవరైనా రచయితకు, రచయిత్రికి ఏదైనా పురస్కారం అందుకొని ఉంటే వారిని పుస్తక ప్రదర్శనలో వేదికపై సన్మానిస్తారు.

## పాల్గొన్న ప్రముఖులు
మొట్టమొదటి పుస్తక ప్రదర్శనను అప్పటి ఉమ్మడి ఆంధ్రప్రదేశ్ రాష్ట్ర విద్యాశాఖ మంత్రి ప్రారంభించారు.

## వివాదాలు
ఇటీవల ఎన్టీఆర్ ట్రస్ట్ తో భాగస్వామ్యం కావడం వివాదాలకు దారితీసింది. హిమకర్ పబ్లికేషన్స్ కమలాకర్  ఈ పుస్తక ప్రదర్శనను అక్రమాలకు నెలవుగా చెప్పారు.

## ఇవి కూడా చూడండి

* 36వ విజయవాడ పుస్తక మహోత్సవం

## మూలాలు

వర్గం:విజయవాడ
వర్గం:పుస్తక ప్రదర్శనలు
ప్రకాశం జిల్లా రచయితల సంఘం

**ప్రకాశం జిల్లా రచయితల సంఘం** టూకీగా **ప్ర.ర.సం**, ప్రకాశం జిల్లా కవులు, రచయితలను సంఘటితం చేయటం, ఒకే వేదిక పైకి తీసుకురావటం కోసం ఏర్పాటయింది.

## చరిత్ర
జిల్లాకు చెందిన విఖ్యాత కవి, సాహితీవేత్త డాక్టర్‌ నాగభైరవ కోటేశ్వరరావు, కవి మిత్రులు ఈమని దయానంద, మల్లవరపు జాన్, యం.వి.యస్‌. శర్మ, బి.సి. నారాయణరావు, నల్లూరి వెంకటేశ్వర్లు (అన్న) తదితరులతో కలసి 1966లో ఒంగోలు తాలూకా 'తాలూకా రచయితల సంఘాన్ని' స్థాపించారు. సంతపేటలోని బెజవాడ పిచ్చయ్య ఆఫీసులో వారం, వారం కార్యవర్గ సమావేశాలు, నెలకోసారి సాహిత్య కార్యక్రమాలు జరిగేవి. జిల్లాలోని కవులు, రచయితలను సంఘటితం చేయాలన్నదే సంస్థ స్థాపన ఉద్దేశం.
1970 ఫిబ్రవరి 2న ఒంగోలు జిల్లా ఆవిర్భవించింది. 1971జూనలో ‘ఒంగోలు జిల్లా రచయితల సంఘం’ (పూర్వపు తాలూకా రచయితల సంఘం) మహాసభలు ఎ.బి.యం. గ్రౌండ్స్‌లో ప్రప్రథమంగా జరిగాయి. అప్పటి జిల్లా మంత్రి, కొండా నారపరెడ్డి సహకారంతో మూడు రోజుల సభలు కన్నుల పండుగగా జరిగాయి. ప్రముఖ కవులు  దాశరథి,  సి. నారాయణరెడ్డిలకు గండపెండేరాలతో సత్కారం జరిగింది. రాష్ట్ర వ్యాప్తంగా ఎందరో ప్రముఖ కవులు సభల్లో పాల్గొన్నారు. ‘ప్రథమ మహాసభల ప్రత్యేక సంచిక’తో పాటు పొద్దు పొడుపు’ కవితా సంకలనాన్ని ఒం.జి.ర.సం. ప్రచురించింది.
 
1972 మే 12న ఒంగోలు జిల్లాకు ప్రకాశం జిల్లాగా పునః నామకరణం చేస్తూ ప్రభుత్వం ఉత్తర్వులు జారీ చేసింది. ఒ.జి.ర.సం. ప్రకాశం జిల్లా రచయితల సంఘంగా (ప్ర.ర.సం) నూతన ప్రస్తానానికి శ్రీకారం చుట్టింది. పురోగమన పథంలో పయనిస్తుంది.
## కార్యవర్గం

*అధ్యక్ష్యులు - బి హనుమారెడ్డి
*ప్రధానకార్యదర్శి - పొన్నూరు వెంకట శ్రీనివాసులు 
*సహాయ కార్యదర్శి - బీరం సుందరరావు

## ఇవీ చూడండి
* గుంటూరు జిల్లా రచయితల సంఘం
* ఆంధ్రప్రదేశ్ రచయితల సంఘం

## మూలాలు

వర్గం:ఆంధ్రప్రదేశ్ రచయితల సంఘాలు
వీర సామ్రాజ్యం

**వీర సామ్రాజ్యం** తమిళం నుండి  డబ్బింగ్ అయిన తెలుగు సినిమా. కల్కి కృష్ణమూర్తి తమిళంలో వ్రాసిన చారిత్రక నవల **పార్తీబన్ కనవు** ఆధారంగా ఈ సినిమా తీయబడింది. ఈ జానపద/చారిత్రాత్మక చిత్రం 1961, ఫిబ్రవరి 18న విడుదలయ్యింది. పగవాని కుమారునికి తన కుమార్తెను ఇచ్చి వివాహం చేసిన విశాలహృదయుడు పల్లవ చక్రవర్తి నరసింహ వర్మ కథ ఇది. ఈ సినిమాను మహాబలిపురంలో చిత్రీకరించారు. ఈ సినిమా తమిళంలో పార్తీబన్ కనవు పేరుతో విడుదలై రజతోత్సవం జరుపుకొనడమే కాక 1960 వ సంవత్సరానికి గాను ఉత్తమ తమిళ చిత్రంగా జాతీయ చలనచిత్ర పురస్కారాన్ని గెలుచుకుంది.
## నటీనటులు
* జెమినీ గణేశన్
* వైజయంతిమాల
* ఎస్.వి.రంగారావు
* బి.సరోజాదేవి
* టి.ఎస్.బాలయ్య
* రాగిణి
* కమలా లక్ష్మణన్

## సాంకేతిక వర్గం
* దర్శకత్వం : డి.యోగానంద్
* కథ: కల్కి కృష్ణమూర్తి
* మాటలు : మల్లాది రామకృష్ణశాస్త్రి
* పాటలు : మల్లాది రామకృష్ణశాస్త్రి
* సంగీతం : పామర్తి
* ఛాయాగ్రహణం: సెల్వరాజ్

## పాటలు
# అట్టిమాటలు విన్నవిక్రముడాగ్రహమున చూచి రాజుని -
# కలలో నా కలలో కలలో కనిపించాడే  చెలియా రమ్మని పిలిచాడే -
# నల్ల నల్లని మబ్బులవిగో వ్యాపించి  తళాతళా  తళ మెరిసి -
# రావోయి రావోయి రతనాల వర్తకుడా వెలలేని రతనమురా -
# వచ్చినావు శివయోగి రక్షణకు ( సంవాద పద్యాలు ) -
# వీర సామ్రాజ్యం ( బుర్రకధ) -
# సామీ విక్రముడేడి చూపుడీ  సారికి మ్రోక్కెదన్ -
## మూలాలు

## బయటిలింకులు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
వర్గం:నవల ఆధారంగా తీసిన సినిమాలు
వర్గం:తెలుగు జానపద సినిమాలు
వర్గం:చారిత్రాత్మక సినిమాలు
వర్గం:ఎస్.వి.రంగారావు నటించిన సినిమాలు
వర్గం:బి.సరోజాదేవి నటించిన సినిమాలు
మనసుకు నచ్చింది

**మనసుకు నచ్చింది** 2018 ఫిబ్రవరి 16న విడుదలైన తెలుగు చిత్రం.
## కథ
సూరజ్‌(సందీప్‌ కిషన్‌), నిత్య(అమైరా దస్తూర్‌) బావ మరదళ్లు. చిన్నప్పటి నుంచి స్నేహితుల్లా ఉంటారు. పెద్దలు వీరిద్దరికీ పెళ్లి చేయాలని అనుకుంటారు.*మేమిద్దరం ఎప్పటికీ ఫ్రెండ్స్‌లాగానే ఉంటాం. మా జీవిత భాగస్వాములను మేమే వెతుక్కుంటాం* అంటూ పెళ్లిపీటల మీద నుంచి గోవా పారిపోతారు. అక్కడ సూరజ్‌కు నిక్కీ(త్రిదా చౌదరి), నిత్యాకు అభయ్‌(అదిత్‌ అరుణ్‌) పరిచయం అవుతారు. వాళ్ల మధ్య ప్రేమ చిగురిస్తుంది. కానీ, నిత్య మాత్రం తన మనసులో ఉన్నది అభయ్‌ కాదు.. సూరజ్‌ అని తెలుసుకుంటుంది. ఆ తర్వాత ఏం జరిగింది? తన మనసులో ఉన్న ప్రేమను సూరజ్‌కు చెప్పగలిగిందా? ఎవరికి నచ్చిన భాగస్వాములను వారు తెచ్చుకోగలిగారా? అన్నది మిగిలిన కథ

## తారాగణం
*సందీప్ కిషన్
*అమైరా దస్తూర్
*త్రిధా చౌధరీ
*అదిత్‌ అరుణ్‌
*ప్రియదర్శి
*పునర్ణవి భూపాలం
* గీత
* లోహిత్ కుమార్
*అభయ్ బేతిగంటి

## సాంకేతికవర్గం
*సంగీతం: రధన్‌ 
*ఛాయాగ్రహణం:రవి యాదవ్‌ 
*ఎడిటింగ్‌: సతీష్‌ సూర్య 
*నిర్మాత: పి.కిరణ్‌.. సంజయ్‌ స్వరూప్‌ 
*రచన, దర్శకత్వం: మంజుల ఘట్టమనేని 
*బ్యానర్‌: ఆనంది ఆర్ట్స్‌, ఇందిరా ప్రొడక్షన్స్

## మూలాలు

## బయటి లంకెలు
* 
* Manasuki Nachindi Theatrical Trailer. *[[YouTube]]*. 10 January 2018.
* Manasuki Nachindi Movie Review. *[[Times of india|Times of India]]*. 16 February 2018.
వర్గం:2018 తెలుగు సినిమాలు
అ!

****అ!** ** 2018 ఫిబ్రవరి 16న విడుదలైన తెలుగు చిత్రం. తెలుగు నటుడు నాని ఈ చిత్రాన్ని నిర్మించాడు.

## కథ
ఓ హోటల్ లోకి కళి (కాజ‌ల్‌) దిగాలుగా రావ‌డంతో సినిమా మొద‌ల‌వుతుంది. ఆ రోజు త‌న పుట్టిన రోజు కావ‌డంతో జీవితంలో మ‌ర‌చిపోలేని నిర్ణ‌యం తీసుకోవాల‌ని నిర్ణ‌యించుకుంటుంది. ఆ హోటల్ ను చిత్ర (ప్ర‌గ‌తి) నిర్వ‌హిస్తుంటుంది. క‌ళి వ‌చ్చిన త‌ర్వాత సినిమాలో ఒక్కో పాత్ర ప్రవేశిస్తాయి. త‌న ప్రియుడిని ప‌రిచ‌యం చేయ‌డానికి రాధ (ఈషా రెబ్బ‌) వాళ్ల త‌ల్లిదండ్రుల‌తో అదే హోటల్ కి వ‌స్తుంది. ఆమె కూతురు ప్రేమించింది అబ్బాయిని కాద‌ని కృష్ణ అలియాస్ కృష్ణ‌వేణి (నిత్య మేన‌న్‌) అనే అమ్మాయిన‌ని తెలిసి వారు అవాక్క‌వుతారు. ఇంత‌లో అక్క‌డ ఉద్యోగం కోసం వ‌స్తాడు న‌ల‌భీముడు (ప్రియ‌ద‌ర్శి). అత‌డికేమో వంట రాదు. యూట్యూబ్‌లో చూసి వంట చేస్తుంటాడు. వీడికి చేప (నాని వాయిస్ ఓవ‌ర్‌), బొన్సాయి మొక్క (ర‌వితేజ వాయిస్ ఓవ‌ర్‌) సాయం చేస్తుంటారు. అదే హోటల్లో రా (రెజీనా) పని మనిషిగా ప‌ని చేస్తుంటుంది. ఆమె త‌న బాయ్‌ఫ్రెండ్‌తో క‌ల‌సి అదే హాట‌ల్‌లో ఓ దొంగ‌త‌నం చేసి జీవితంలో స్థిరపడాలని చూస్తుంటుంది. ఆ హోటల్ లో పనివాడుగా ప‌ని చేస్తుంటాడు శివ (శ్రీ‌ని అవ‌స‌రాల). అయితే శివ‌కి శాస్త్రవేత్త కావాల‌ని కోరిక‌. ఎలాగైనా టైమ్ మెషీన్ త‌యారు చేసి గ‌తంలోకి వెళ్లి త‌న త‌ల్లిదండ్రుల‌ను క‌ల‌వాల‌నుకుంటాడు. ఇంత‌లో శివ ద‌గ్గ‌ర‌కి పార్వ‌తి (దేవ‌ద‌ర్శిని) అనే మ‌హిళ వ‌స్తుంది. ఆ హోటల్ కి వ‌చ్చిన వాళ్ల‌ను త‌న ఇంద్రజాలంతో అబ్బుర‌ప‌రుస్తుంటుంది చిత్ర కూతురు. అయితే అక్క‌డికి వచ్చిన ఇంద్రజాలికుడు యోగి (ముర‌ళీ శ‌ర్మ‌) ఆమెను ఇబ్బంది పెడ‌తాడు. ఇంద్రజాలం చిన్న పిల్లలు చేయ‌కూడ‌దంటూ అడ్డుకుంటాడు. వీరిలో ఒక్కొక్క‌రికి ఒక్కో క‌థ‌. ఒక్కో జీవితం. కానీ వీరంద‌రూ అదే హోటల్ఎంకి దుకు వ‌చ్చారు. ఎవ‌రి క‌థ గురించి ఎవ‌రు ఎవ‌రికి చెబుతున్నారు. అస‌లు వాళ్లంద‌రి జీవితాలు అలా అవ్వ‌డానికి ఎవ‌రు కార‌ణం.. ఆ హోటల్ కి, వీళ్ల‌కీ ఉన్న సంబంధం ఏంటి? క‌ళి పుట్టిన రోజు నాడు తీసుకున్న నిర్ణ‌యం ఏంటి?... ఈ ప్ర‌శ్న‌ల‌కు జ‌వాబులు మిగిలిన కథలో భాగం.

## తారాగణం
*కాలిగా కాజల్ అగర్వాల్
*మీరాగా నిత్య మేనన్‌
*రాధగా ఈషా రెబ్బ‌
*రెజీనా
*శివగా అవసరాల శ్రీనివాస్
*యొగిగా మురళీ శర్మ
*రాధ తల్లిగా రోహిణి
*నల భీమగా ప్రియదర్శి
*పార్వతిగా దేవద‌ర్శిని
*ప్ర‌గ‌తి
*జాన్ విజయ్ యేసుదాస్
* జయశ్రీ రాచకొండ
*బాంగ్కోక్ మెన్  ఆలీ (నటుడు)
*నానిగా(చేప, కథకుడు) నానీ 
*చంటిగా(చెట్టు, కథకుడు) రవితేజ

## సాంకేతికవర్గం
*సంగీతం: మార్క్ కే రాబిన్‌ 
*ఛాయాగ్రహణం: కార్తీక్ ఘట్టమనేని 
*ఎడిటింగ్‌: గౌత‌మ్ నెరుసు 
*నిర్మాత: నాని, ప్ర‌శాంతి తిపిర్నేని 
*రచన, దర్శకత్వం: ప్రశాంత్ వర్మ
*బ్యానర్‌: వాల్ పోస్ట‌ర్ సినిమా

## ప్రచారం
2017 నవంబరు 25న ఈ సినిమా మొదటి ప్రచార చిత్రం విడుదలైనది.
## మూలాలు

## బయటి లంకెలు
* 

వర్గం:2018 తెలుగు సినిమాలు
వర్గం:కాజల్ అగర్వాల్ నటించిన సినిమాలు
వర్గం:నిత్య మేనన్ నటించిన సినిమాలు
వర్గం:రోహిణి నటించిన సినిమాలు
నేను పెళ్ళికి రెడీ

**నేను పెళ్ళికి రెడీ** 2003, నవంబర్ 13న విడుదలైన తెలుగు చలనచిత్రం. వెంకీ దర్శకత్వం వహించిన ఈ చిత్రంలో శ్రీకాంత్, సంగీత, లయ, అనిత, ఎమ్.ఎస్.నారాయణ, సునీల్, ధర్మవరపు సుబ్రమణ్యం, ఆహుతి ప్రసాద్, మల్లికార్జున రావు ముఖ్యపాత్రలలో నటించగా, చక్రి సంగీతం అందించారు.

## నటవర్గం

* శ్రీకాంత్
* సంగీత
* లయ
* విద్య
* అనిత
* ఎమ్.ఎస్.నారాయణ
* సునీల్
* ధర్మవరపు సుబ్రమణ్యం
* ఆహుతి ప్రసాద్
* మల్లికార్జున రావు
* కొండవలస లక్ష్మణరావు
* జీవా
* ఆలీ
* అనంత్
* జెనర్జీ
* గౌంతరాజు
* రమాప్రభ
* జయజలిత
* జెన్నీ

## పాటల జాబితా
నువ్వుంటే చాలు,(మేల్ వాయిస్) గానం. హారిహరణ్

చంద్రముఖి చంద్రముఖి, గానం.శంకర్ మహదేవన్

నువ్వుంటే చాలు ,(ఫిమేల్ వాయిస్) గానం.సునీత

సావి వన్ సావి టూ సావి త్రీ , గానం.శంకర్ మహదేవన్, స్మిత

గోపాలకృష్ణ పెళ్ళికావాల

నువ్వు నేను ఒకటేలే

ముగ్గురు భామల ప్రేమల ముందర ,

## సాంకేతికవర్గం
* కథ, స్క్రీన్ ప్లే, దర్శకత్వం: వెంకీ
* నిర్మాత: తమ్మారెడ్డి భరద్వాజ
* రచన: సతీష్ వెగ్నేష (మాటలు)
* సంగీతం: చక్రి
* నిర్మాణ సంస్థ: ఆర్.పి.జి. కంబైన్స్

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:చక్రి సంగీతం అందించిన సినిమాలు
వర్గం:శ్రీకాంత్ నటించిన సినిమాలు
వర్గం:లయ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:సునీల్ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:ఆహుతి ప్రసాద్ నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:ఆలీ నటించిన సినిమాలు
వర్గం:రమాప్రభ నటించిన సినిమాలు
వర్గం:2003 తెలుగు సినిమాలు
బావనంపల్లి(పెద్దకొత్తపల్లి)

**భావనంపల్లి** తెలంగాణ రాష్ట్రం, నాగర్‌కర్నూల్ జిల్లా, పెద్దకొత్తపల్లి మండలంలోని గ్రామం. ఇది మండల కేంద్రమైన పెద్దకొత్తపల్లి నుండి 15 కి. మీ. దూరం లోను, సమీప పట్టణమైన నుండి కి. మీ. దూరంలోనూ ఉంది. గ్రామ జనగణన లొకేషన్ కోడ్ 576134.

## భూమి వినియోగం
భావనంపల్లిలో భూ వినియోగం కింది విధంగా ఉంది:

* అడవి: 756 హెక్టార్లు

## మూలాలు
ప్రతాపగిరి రామమూర్తి

మహాత్మాగాంధీ పిలుపునందుకొని 1920లో వేలాదిమంది విద్యార్థులు తమ కళాశాల విద్యకు స్వస్తి చెప్పారు. అలాంటి వారిలో కడప జిల్లా నందలూరుకు చెందిన **ప్రతాపగిరి రామమూర్తి** ఒకడు.  
## విశేషాలు
కడప జిల్లా నందలూరులో 1900 ఆగష్టు 25వ తేదీన ఇతడు జన్మించాడు.  ఇతని తండ్రి గోపాలకృష్ణయ్య ప్రముఖ న్యాయవాది. జాతీయ భావాలు కలవాడు. ఇంటిల్లిపాది ఖద్దరు దుస్తులు ధరించేవారు. ఇతని అక్క "దేశసేవిక" వేదాంతం కమలాదేవి భర్త కాకినాడ నివాసి కావడంతో తూర్పు గోదావరి జిల్లా కాంగ్రెసు ప్రచారంలో ముమ్మరంగా పాల్గొని పలుమార్లు జైలుకెళ్లింది. అక్కగారి ప్రభావంతో రామమూర్తి కాంగ్రెసులో చురుకుగా పనిచేశాడు. రాష్ట్ర కాంగ్రెసు ఆదేశానుసారం "పిల్లుట్ల హనుమంతరావు"తో కలసి కడప జిల్లాలో తీవ్రంగా కాంగ్రెసు ప్రచారం చేసి కల్లుసారాయి దుకాణాలు మూతపడేటట్లు, గ్రామోద్యోగులు రాజీనామా చేసేటట్లు చేశాడు. 1916లో వివాహమయిన శాంతాబాయి చిన్న వయసులోనే రామమూర్తితో పాటు ఉద్యమంలో పాల్గొంటూ వచ్చింది. 1920లో రామమూర్తిని శిక్షించగా ఏడాదిపాటు వేలూరు, కడలూరు జైళ్లలో గడిపాడు. వేలూరిలో ఉన్నవ లక్ష్మీనారాయణ రాస్తున్న ‘మాలపల్లి’ నవలకు ఇతడే శుద్ధ ప్రతి తయారు చేశాడు. కడలూరు జైలులో రాజాజీ ఇతని సహచర ఖైదీగా వుండేవాడు. 1921లో తిలక్ స్వరాజ్య నిధికి గాంధీజీ విరాళాలకు విజ్ఞప్తి చేయగా రామమూర్తి భార్య శాంతాబాయి తన ఒంటిమీద నగలు మంగళసూత్రంతో సహా మహాత్మునికి సమర్పించింది. తిరిగి 1933లో హరిజన్ నిధికి గాంధీజీ రాజమండ్రి రాగా మరొకసారి శాంతాబాయి తన ఒంటిమీది మిగిలివున్న ఆభరణాలను మహాత్మునికి అర్పించింది. ప్రతాపగిరి రామమూర్తి బొంబాయి చేరి ఒక సంవత్సరం జౌళి మిల్లులో పనిచేసి డబ్బు సమకూర్చుకొని మరుసటి సంవత్సరం విల్సన్ కాలేజీలో చదివి బీఏ, ఎం.ఏ డిగ్రీలు సంపాదించేడు. విల్సన్ కాలేజీలోనే అధ్యాపకునిగా చేరిన రామమూర్తి మేధస్సును గుర్తించిన బొంబాయి విశ్వవిద్యాలయం ‘డాక్టరేట్’ లేకపోయినా ఆచార్యునిగా నియమించింది. ఆయన రాసిన "ద ప్రాబ్లం ఆఫ్ ఇండియన్ పాలిటీ(The Problem of Indian Polity)"ను గొప్పగొప్ప పండితులు ప్రమాణ గ్రంథంగా స్వీకరించారు. రామమూర్తి, ఆయన శిష్యులు రచించిన పరిశోధనా గ్రంథాలయిన ‘‘గోల్కొండ చరిత్ర’’ గాంధీజీ దృక్పథంలాంటి గ్రంథాలకు మార్గనిర్దేశనం చేశాడు. బొంబాయి విశ్వవిద్యాలయంలో రాజనీతి శాస్త్ర విభాగాన్ని ప్రారంభించిన ఖ్యాతి ఇతడిదే. బొంబాయి ఆంధ్రమహాసభ స్థాపకులలో ఇతడు ఒకడు. కమ్యూనిస్టు నేత డాంగే, రణదివే, సోషలిస్టు నేత అశోక్‌మెహతాలు రామమూర్తికి సన్నిహితులు. 1952-54లో ఒంగోలులో శర్మ కాలేజీకి తొలి ప్రిన్స్‌పాల్‌గా విచ్చేసిన రామమూర్తి కాలేజీని సుస్థిరపరిచాడు. 1954లో ఆంధ్ర యూనివర్శిటీ ఆహ్వానం మేరకు ‘రీడరు’గా పనిచేస్తూ 1955 అక్టోబర్ 7న అకాల మరణం పాలయినాడు.

## మూలాలు

వర్గం:1900 జననాలు
వర్గం:ఆంగ్ల రచయితలు
వర్గం:1955 మరణాలు
వర్గం:కడప జిల్లా స్వాతంత్ర్య సమర యోధులు
గల్లా రామచంద్ర నాయుడు

**[[గల్లా]] రామచంద్ర నాయుడు** చిత్తూరు జిల్లాకు చెందిన ప్రముఖ వ్యాపారవేత్త. అమరరాజా బ్యాటరీస్ సంస్థ వ్యవస్థాపకుడు.ఈయన భార్య [[గల్లా అరుణకుమారి|గల్లా అరుణ కుమారి]] మాజీ శాసనసభ సభ్యురాలు. కొడుకు [[గల్లా జయదేవ్]] తెలుగుదేశం తరపున ఎం.పీ గా పనిచేశాడు.

## వ్యక్తిగతం
గల్లా రామచంద్ర నాయుడు 1938, జూన్ 10 న చిత్తూరు జిల్లా, పేటమిట్ట లో జన్మించాడు. జె. ఎన్. టి. యు అనంతపురం నుంచి ఎలక్ట్రికల్ ఇంజనీరింగ్ లో బి. ఇ పూర్తి చేశాడు. తర్వాత రూర్కీ ఇంజనీరింగ్ కళాశాల నుంచి మాస్టర్స్ చేశాడు. తర్వాత అమెరికాలోని మిషిగన్ విశ్వవిద్యాలయం నుంచి రెండోసారి మాస్టర్స్ పట్టా తీసుకున్నాడు.

## కుటుంబం
ఈయన భార్య గల్లా అరుణకుమారి శాసనసభ సభ్యురాలు. కొడుకు గల్లా జయదేవ్తెలుగుదేశం తరపున ఎం.పీ గా పనిచేస్తున్నాడు.

## పురస్కారాలు
* 1998 లో హైదరాబాద్ మేనేజ్మెంట్ అసోసియేషన్ నుంచి *బెస్ట్ ఆంత్రోప్రెనర్ ఆఫ్ ది ఇయర్* పురస్కారం.
* 2007 లో శ్రీవేంకటేశ్వర విశ్వవిద్యాలయం నుంచి గౌరవ డాక్టరేటు
* 2008 లో జె. ఎన్. టి. యు నుంచి గౌరవ డాక్టరేటు
* అకాడమీ ఆఫ్ ఫైన్ ఆర్ట్స్, తిరుపతి వారి నుంచి *ది స్పిరిట్ ఆఫ్ ఎక్సలెన్స్* పురస్కారం

## సేవలు
సామాజిక బాధ్యత గా ఈయన కొన్ని సేవాసంస్థలు ఏర్పాటు చేసి వివిధ రంగాల్లో సేవలందిస్తున్నాడు.
* కృష్ణదేవరాయ ఎడ్యుకేషనల్ అండ్ కల్చరల్ అసోసియేషన్: 1975 లో ప్రారంభించబడిన ఈ ట్రస్టు విద్యార్థుల ఉన్నత విద్యకోసం ఉపకార వేతనాలు అందిస్తోంది.
* రాజన్న ట్రస్ట్: 1999 లో ప్రారంభించబడిన ఈ ట్రస్టు చెక్ డ్యాముల నిర్మాణం ద్వారా వృధా అవుతున్న వాననీటిని ఒడిసిపట్టి, భూగర్భ జలాలను పెంచేందుకు కృషి చేస్తోంది.
* మంగమ్మ & గంగుల నాయుడు ట్రస్ట్: 2003 లో ప్రారంభించబడిన ఈ సంస్థ పేటమిట్ట, దాని పరిసర గ్రామాలకు నీటి సమస్యలను పరిష్కరించడానికి పాటుపడుతోంది.

## మూలాలు

వర్గం:వ్యాపారవేత్తలు
వర్గం:1938 జననాలు
వర్గం:చిత్తూరు జిల్లా పారిశ్రామికవేత్తలు
నేను సీతామహాలక్ష్మి

**నేను సీతామహాలక్ష్మి** 2003, నవంబర్ 8న విడుదలైన తెలుగు చలనచిత్రం. జి. నాగేశ్వరరెడ్డి దర్శకత్వం వహించిన ఈ చిత్రంలో రోహిత్, శ్రావ్య, చలపతి రావు, ఢిల్లీ రాజేశ్వరి, బ్రహ్మానందం, కొండవలస లక్ష్మణరావు, ఎమ్.ఎస్.నారాయణ, కృష్ణ భగవాన్, జూనియర్ రేలంగి, గుండు హనుమంతరావు ముఖ్యపాత్రలలో నటించగా, చక్రి సంగీతం అందించారు.

## నటవర్గం

* రోహిత్
* శ్రావ్య
* చలపతి రావు
* ఢిల్లీ రాజేశ్వరి
* బ్రహ్మానందం
* కొండవలస లక్ష్మణరావు
* ఎమ్.ఎస్.నారాయణ
* కృష్ణ భగవాన్
* జూనియర్ రేలంగి
* గుండు హనుమంతరావు

## సాంకేతికవర్గం
* దర్శకత్వం: జి. నాగేశ్వరరెడ్డి
* నిర్మాత: వల్లూరిపల్లి రమేష్ బాబు
* సంగీతం: చక్రి
* పాటలు: భాస్కరభట్ల రవికుమార్, కందికొండ యాదగిరి, సాయి శ్రీహర్శ
*మాటల రచయిత:  నంద్యాల ర‌వి

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:చక్రి సంగీతం అందించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:2003 తెలుగు సినిమాలు
వర్గం:గుండు హనుమంతరావు నటించిన సినిమాలు
బోయిన భాస్కర్

**బోయిన భాస్కర్** (జననం: ఆగస్టు 15, 1970) తెలంగాణ ప్రాంతానికి చెందిన కథ రచయిత.
## బాల్యం
ఈయన 1970  ఆగస్టు 15 న కరీంనగర్ జిల్లాలోని పోతారం గ్రామంలో జన్మించారు. 
## కథలు
* గడ్డిపువ్వు	
* పసివాడి భయం
* యామిని
* ఆమె
* కన్నెమోజు	
* దేవున్ని చూడాలని ఉంది		
* నల్లమల్లి				
* వలస
## మూలాలు

వర్గం:1970 జననాలు
వర్గం:తెలంగాణ రచయితలు
వర్గం:తెలుగు కథా రచయితలు
వర్గం:తెలుగు కవులు
వర్గం:కరీంనగర్ జిల్లా కథా రచయితలు
వర్గం:కరీంనగర్ జిల్లా కవులు
వర్గం:జీవిస్తున్న ప్రజలు
వర్గం:తెలంగాణ కవులు
వర్గం:కరీంనగర్ జిల్లా వ్యక్తులు
వర్గం:జన్మస్థలం తెలియని వ్యక్తులు
ఎలెక్స్ హేలీ

**ఎలెక్స్ హేలీ** (ఆగస్టు 11, 1921 – ఫిబ్రవరి 10, 1992) అమెరికా రచయిత. ఈయన రచించిన ఆంగ్ల నవల రూట్స్ చాలా పేరొందింది. ఇది ఏడు తరాలు పేరుతో తెలుగులోకి అనువాదం చేయబడింది.

## జననం - విద్యాభ్యాసం
ఎలెక్స్ హేలీ 1922, ఆగస్టు 11న న్యూయార్క్ లోని ఇతాకాలో జన్మించాడు. ముగ్గురు సోదరులలో పెద్దవాడైన హేలీకి ఇద్దరు తమ్ముళ్ళు (జార్జ్, జూలియస్ ), ఒక చెల్లి (తండ్రి రెండవ భార్య కూతురు) ఉన్నారు. హేలీ  కుటుంబం టేనస్సీలోని హెన్నింగ్‌లో ఉండేది, ఇతనికి ఐదేళ్ళున్నప్పుడు కుటుంబం ఇతాకాకు వచ్చింది. హేలీ తండ్రి సైమన్ హేలీ *అలబామా ఎ అండ్ ఎం విశ్వవిద్యాలయం*లో వ్యవసాయ ప్రొఫెసర్ కాగా, తల్లి బెర్తా జార్జ్ హేలీ హెన్నింగ్‌ని చెందినది. ఈ కుటుంబానికి ఆఫ్రికన్, మాండింకా, చెరోకీ, స్కాటిష్, స్కాటిష్-ఐరిష్ మూలాలు ఉన్నాయి.

తన తండ్రిలాగే, అలెక్స్ హేలీ 15వ ఏట మిస్సిస్సిప్పి లోని చారిత్రాత్మక ఆల్కార్న్ స్టేట్ యూనివర్శిటీలో చేరాడు. ఒక సంవత్సరం తరువాత, ఉత్తర కరోలినాలోని ఎలిజబెత్ సిటీ స్టేట్ కాలేజీలో చేరాడు. మరుసటి సంవత్సరం కళాశాల వదిలిపేసి తండ్రి, సవతి తల్లి వద్దకు తిరిగి వచ్చాడు. అలెక్స్ కు క్రమశిక్షణ అవసరమని భావించిన సైమన్ హేలీ, 18 ఏళ్ళ వయసులో మిలటరీలో చేరేందుకు అతనిని ఒప్పించాడు. అమెరికాలో రెండవ ప్రపంచయుద్ధం విరుచుకుపడే నాటికీ అతని వయసు 18 సంవత్సరాలు. అమెరికా తీర రక్షణాదళంలో భోజనశాలలో పనికి చేరి సృజనాత్మక రచనావ్యాసాంగం వంటపట్టించుకున్నాడు. తరువాత పత్రిక రచయితగా పేరుపొందాడు. 1939, మే 24న, అలెక్స్ హేలీ యునైటెడ్ స్టేట్స్ కోస్ట్ గార్డ్‌లో 20 సంవత్సరాలు పనిచేశాడు. హేలీ తన వంశపారంపర్య పరిశోధన ద్వారా, జుఫురే నగరానికి గుర్తింపు తెచ్చాడు.

## ఏడు తరాలు పుస్తకం
ఆరు తరాల వెనక అట్లాంటిక్ మహాసముద్రంకి ఆవతలి ఆఫ్రికా చీకటి ఖండంలో ఉన్న తన వంశం మూలాలు, దాని పుట్టుపూర్వోత్తరాలను వెతికి పట్టుకునేందుకు 1962లో నల్లజాతి అమెరికన్ రచయితగా ఎలెక్స్ హేలీ చేసిన అసాధారణ అన్వేషణ ఫలితంగా ఈ పుస్తకం రావడం వచ్చింది. 12 సుదీర్ఘ సంవత్సరాల ఎడతెగని అన్వేషణ, అధ్యయనం, పరిశోధనల ఫలితంగా ఈ పుస్తకం రూపొందింది. అమెరికన్ బ్రాడ్ కాస్టింగ్ కంపెనీ ఈ పుస్తకాన్ని 1977లో టెలివిజన్ మినిసిరీస్‌గా రూపొందించింది. దీనిని దాదాపు 130 మిలియన్ల మంది ప్రేక్షకులు చూశారు. ఈ పుస్తకం యునైటెడ్ స్టేట్స్ లో ఉన్న నల్ల జాతీయుల చరిత్రపై ప్రజలలో అవగాహన పెంచడంతోపాటు అనేకమందికి వారివారి వంశవృక్షం, కుటుంబ చరిత్రపై ఆసక్తిని కలిగించింది.

## రచనలు
హేలీ మొట్టమొదటి పుస్తకం *ది ఆటోబయోగ్రఫీ ఆఫ్ మాల్కం X* 1965లో ప్రచురించబడింది. అది ఒక ముఖ్య నల్లజాతి నాయకుడు గురించిన పుస్తకం.

హేలీ మరణించేనాటికి కుటుంబ చరిత్రకు సంబంధించిన రెండవ నవల రాస్తున్నాడు. ఆ నవలని పూర్తిచేయాలని స్క్రీన్ రైటర్ డేవిడ్ స్టీవెన్స్ ను హేలీ అభ్యర్థించాడు; ఆ పుస్తకం *క్వీన్: ది స్టోరీ ఆఫ్ ఎ అమెరికన్ ఫ్యామిలీ*గా ప్రచురించబడింది. ఈ పుస్తకం ఎలెక్స్ హేలీస్ క్వీన్ అనే పేరుతో చిన్నచిన్న కథలుగా రూపొందించి 1993లో ప్రసారం చేయబడింది.

## మరణం
హేలీ 1992, ఫిబ్రవరి 10న యునైటెడ్ స్టేట్స్, వాషింగ్టన్ లోని సెటిల్ లో మరణించాడు.

## మూలాలు

## ఇతర లంకెలు

* ఎలెక్స్ హేలీ రూట్స్ ఫౌండేషన్
* ఎలెక్స్ హేలీ స్మృతి వెబ్సైటు
* ఎలెక్స్ హేలీ గ్రంథాలయం
* 
* ది కుంటా కింటే ఎలెక్స్ హేలీ ఫౌండేషన్
* రూట్స్: 30వ వార్షికోత్సవ అధికారిక వెబ్సైటు

వర్గం:1922 జననాలు
వర్గం:1992 మరణాలు
వర్గం:రచయితలు
వర్గం:అమెరికన్ రచయితలు
ఈశ్వర కటాక్షం

**ఈశ్వర కటాక్షం** 1982, జనవరి 22న వెలువడిన డబ్బింగ్ సినిమా. ఈ పౌరాణిక సినిమాకు మూలం తమిళ భాషలో 1973లో వెలువడిన కారైక్కాల్ అమ్మయార్ అనే సినిమా. 
## నటీనటులు
* లక్ష్మి
* శివకుమార్
* ముత్తురామన్
* శ్రీవిద్య
* ఎస్.వరలక్ష్మి
* కె.బి.సుందరాంబాళ్
* మనోరమ
* వి.ఎస్.రాఘవన్
* సహస్రనామం
* సురుళి రాజన్
* కె.టి.సంతానం
* కుమారి పద్మిని

## సాంకేతిక వర్గం
* దర్శకత్వం: ఎ.పి. నాగరాజన్
* నిర్మాత: సామ్రాజ్యలక్ష్మి
* సంగీతం: ఎ.ఎ. రాజ్, కున్నక్కూడి వైద్యనాథన్
* గీత రచన: వీటూరి
* గాయనీ గాయకులు: పి.లీల, పి.సుశీల, బి.వసంత
* ఛాయాగ్రహణం: డబ్ల్యూ.ఆర్.సుబ్బారావు
* కూర్పు: టి.విజయరంగం

## పాటలు
వీటూరి రచించిన ఈ సినిమాలోని పాటలను పి.లీల, పి.సుశీల, బి.వసంత మొదలైన వారు గానం చేశారు. 

## కథ
## మూలాలు

వర్గం:పౌరాణిక సినిమాలు
వర్గం:డబ్బింగ్ సినిమాలు
జాలపుట

ఒక జాలపుట ( వెబ్ పేజ్ ) అనేది  జాల విహరిణి(వెబ్ బ్రౌజర్) ద్వారా విక్షించే అంతర్జాలానికి చెందిన ఒక పత్రం. జాలపుటలకు ఒక యు.ఆర్.ఎల్(URL) లేదా చిరునామా ఉంటుంది, దాని ద్వారా జాలపుటని కనుగొనగలం , ప్రతి పేజీకి ఇది భిన్నంగా ఉంటుంది. కంపెనీ, వ్యక్తి లేదా సంస్థ నిర్వహించే ఒక పెద్ద పుటల యొక్క సమూహంలో  ఒక జాలపుట ఉన్నప్పుడు, అది ఒక జాలస్థలి(వెబ్ సైట్) యొక్క భాగం.

జాలపుటలు పదాలు, చిత్రాలు, వీడియోలు, లింక్లను కలిగి ఉంటాయి. లింకులు ఇతర జాలపుటలు పొందటానికి మార్గములు.

ఉదాహరణకు: ఈ వ్యాసం ఒక జాలపుట. దిని చిరునామా లేదా యు.ఆర్.ఎల్(URL) **** , ఇది వికీపీడియా జాలస్థలిలో ఒక భాగం.

## సాంకేతిక పరిజ్ఞానం
జాలపుటలను సాధారణంగా హెచ్.టి.ఎం.ఎల్.(HTML) కోడ్లో నిల్వ చేస్తారు, ఇది పదాలను లేదా చిత్రాల లాంటివి పేజీలో ఏలా చూపించాలో వివరిస్తుంది. జాలపుటలు ఎలా పని చేయాలో  చెప్పడానికి రెండు ఇతర రకాల కొడ్లు కూడా ఉపయోగిస్తాయి:
* క్యాస్కేడింగ్ స్టైల్ షీట్లు (లేదా సి.యస్.యస్) ఎలా కనిపిస్తుందో పేజీకి చెప్పడానికి ఉపయోగించే ఒక కోడ్.
* జావాస్క్రిప్టు (లేదా జె.ఎస్.) పేజీలో పదాలను, శైలిని లేదా చిత్రాలను మార్చడానికి ఉపయోగిస్తారు.
## మూలాలు

వర్గం:అంతర్జాల పదజాలం
అన్నపరెడ్డి వెంకటేశ్వరరెడ్డి

**అన్నపరెడ్డి వెంకటేశ్వరరెడ్డి** ప్రముఖ రచయిత, తత్త్వవేత్త, అధ్యాపకుడు, సంపాదకుడు, బౌద్ధమతావలంబి.
మరణము మార్చి నెల 9 వ తేదీ 2021

## విశేషాలు
ఇతడు 1933, ఫిబ్రవరి 22వ తేదీ మహాశివరాత్రి నాడు, గుంటూరు జిల్లా, కొల్లిపర మండలం తూములూరు గ్రామంలో జన్మించాడు. ఇతని విద్యాభ్యాసం కొల్లిపర హైస్కూల్లో, గుంటూరు హిందూ కళాశాల, ఆంధ్ర విశ్వవిద్యాలయం వాల్తేరులలో గడచింది. ఇతడు తెనాలిలోని వి.యస్.ఆర్. కళాశాల, వి.యస్.ఆర్ & యన్.వి.ఆర్. కళాశాల, గుంటూరులోని జె.కె.సీ. కళాశాలలో 1957 నుండి 1991 వరకు అధ్యాపకుడిగా సామాజిక శాస్త్రాలను బోధించాడు. ఆ తరువాత వడ్లమూడిలోని విజ్ఞాన్ డిగ్రీ కళాశాలలో కొంతకాలం పనిచేశాడు.'మిసిమి' మాసపత్రిక సంపాదకునిగా 1996 -2011ల మధ్య వ్యవహరించాడు.బౌద్ధమతం అవలంబించిన తర్వాత ఇతడు "అన్నపరెడ్డి బుద్ధఘోషుడు" అనే పేరుతో కూడా రచనలు చేశాడు. ఇతనికి "బుద్ధరత్న", "సద్ధర్మ మహోపాధ్యాయ" అనే బిరుదులు ఉన్నాయి. ఇతడు మొత్తం 75కు పైగా రచనలు చేశాడు.

## రచనలు
# మనసు గతినే మార్చిన ఫ్రాయిడ్
# నేటి ప్రపంచానికి బౌద్ధం
# కలలకు అర్థం చెప్పడం ఎలా?
# చింతనాగ్ని కొడిగట్టిన వేళ
# ప్రాయిడ్ మనోవిశ్లేషణ సిద్ధాంతం
# బుద్ధుని సూత్ర సముచ్ఛయము (స్తుత నిపాత)
# ఆచార్య నాగార్జునుడు
# ప్రపంచ ప్రసిద్ధ మతాలు
# మానవీయ బుద్ధ
# అస్తిత్వవాదం
# మార్క్స్ దృష్టిలో మనిషి (అనువాదం, మూలం:ఎరిక్ ఫ్రాం)
# ప్రేమ సిద్ధాంతాలు (అనువాదం, మూలం:ఎరిక్ ఫ్రాం)
# నాగసేన -మిళింద వాదం (మిళింద ప్రశ్నలు)
# బుద్ధుని ధర్మోపదేశము
# బౌద్ధ పారిభాషిక పద నిఘంటువు
# మహాబౌద్ధ విజ్ఞాన సర్వస్వ నిఘంటువు
# బుద్ధుని దీర్ఘ సంభాషణలు
# బుద్ధుని సంయుక్త సంభాషణలు
# బ్రాహ్మణ బౌద్ధ హిందు మతాలు (అనువాదం, మూలం:లాల్‌మణి జోషి)

## మూలాలుhttps://m.sakshi.com/amp/telugu-news/telangana/annapureddy-venkateshwar-reddy-passes-away-1348771<nowiki/>

## బయటిలింకులు
* యూట్యూబులో అన్నపరెడ్డి బుద్ధఘోషుడు (వెంకటేశ్వర రెడ్డి) ప్రసంగం

వర్గం:1933 జననాలు
వర్గం:బౌద్ధ తత్వవేత్తలు
వర్గం:బౌద్ధ పండితులు
వర్గం:కళారత్న పురస్కార గ్రహీతలు
ఒపేరా(జాల విహరిణి)

ఒపేరా ఎంతో ప్రాచుర్యం పొందిన ఒక జాల విహరిణి(వెబ్ బ్రౌజర్).పలు నిర్వహణా వ్యవస్థలైన(ఆపరేటింగ్ సిస్టమ్లకు) మైక్రొసాఫ్ట్ విండోస్,మ్యాక్ ఓయస్, సొలారిస్, ఫ్రీబిఎస్‌డి, లినక్స్కు సంస్కరణలు(వెర్షన్లు) అందుబాటులో ఉన్నాయి..మొబైల్ ఫోన్ల కోసం కూడా సంస్కరణలు ఉన్నాయి.

ఓస్లో, నార్వేలో ఉన్న ఒపేరా సాఫ్ట్వేర్ ద్వారా ఒపేరా అభివృద్ధి చేయబడింది

## చరిత్ర
నార్వే యొక్క అతిపెద్ద టెలీకమ్యూనికేషన్ సంస్థ అయిన టెలినార్లో 1994 లో ఒపేరా సృష్టించబడింది. 1995 లో, ఒపేరా Opera సాఫ్ట్వేర్ ASA అని పిలవబడే కంపెనీగా మారింది.

ఒపేరా 1996 లో 2.0 సంస్కరణ ద్వారా ప్రజలకు విడుదలైంది, ఇది మైక్రొసాఫ్ట్ విండోస్‌లో మాత్రమే పనిచేస్తుంది. 2000 లో ఒపేరా 4.0 విడుదలతో, ఇతర నిర్వహణా వ్యవస్థలకు మద్దతు లభించింది.

## లక్షణాలు
* **భద్రతా**: ఒపేరా కంప్యూటర్ వైరస్ల నుండి రక్షణ కల్పిస్తుంది. ఒక నిర్దిష్ట పేజీ ఒపెరాను ప్రాప్యత చేసినప్పుడు, ఆ సైట్ వారి కంప్యూటర్కు ముప్పును విధించవచ్చు అని ముందుగానే వినియోగదారుని హెచ్చరిస్తుంది. వాడుకరి జాలపుటని(వెబ్ పేజీ) తెరివాలో లేదో నిర్ణయించగలరు . 
* **టాబ్లు**: నియోగదారులు వారి కంప్యూటర్లో అపరిమిత సంఖ్యలో టాబ్లను భద్రపరచవచ్చు, తద్వారా వినియోగదారులు తమ కంప్యూటర్‌లను వినియోగిస్తున్న తదుపరి పేజీలను ఇప్పటికీ అక్కడే ఉంచుతారు. ట్యాబ్ల క్రమాన్ని మార్చటానికి వాటి అవసరమైన స్థానాల్లో వాటిని లాగడం ద్వారా, తొలగించడం ద్వారా మార్చవచ్చు. 
* **ఆపుట**: వాడుకరి అవాంఛిత స్పామ్, పాప్ అప్లను బ్లాక్ చేయవచ్చు, నిరోధించే లక్షణాలు వ్యక్తిని కొన్ని అంశాలను నిష్క్రియం చేయడానికి అనుమతిస్తాయి. 
* **పునఃపరిమాణం**యూజర్లు తెరపై టెక్స్ట్ యొక్క పరిమాణాన్ని మార్చడానికి జూమ్ బటన్ను ఉపయోగించవచ్చు, హారిజాంటల్ స్క్రోలింగ్ ను తప్పించుకునేందుకు వెబ్ పేజీ యొక్క పరిమాణాన్ని మార్చడానికి 'ఫిట్ టు విడ్త్' బటన్ అందుబాటులో ఉంది.

## ఇవి కూడా చూడండి
*గూగుల్ క్రోమ్
*మైక్రోసాఫ్ట్ ఎడ్జ్
*ఫైర్‌ఫాక్స్
*ఇంటర్నెట్ ఎక్స్‌ప్లోరర్
## మూలాలు

## ఇతర జాలస్థలాలు
*
బెజ్జారపు రవీందర్

**బెజ్జారపు రవీందర్** (జననం: జనవరి 9, 1967)  తెలంగాణ ప్రాంతానికి చెందిన కథ రచయిత. 
## జననం
ఈయన  1967, జనవరి 9 న కరీంనగర్ జిల్లాలోని  రాయికల్ గ్రామంలో జన్మించారు.

## కథా సంపుటాలు, నవలలు
* నిత్యగాయాల నది (కథల సంపుటి  2013 )
* వేయి రాగాల వేణువు  (ఆంధ్ర భూమి మాస పత్రిక  సెప్టెంబర్  2004)
* తాటక (నవల 2017)

## కథలు
* పోరుతల్లి	
* గోగుపూల పాట	
* వానపాట
* ఒంటి కాలి శివుడు
* చరణం జారిపోయాక	
* నిత్యగాయాల నది	
* పడగ తెగిన పాము			
* పీనుగ
* కొత్త రంగులద్దుకున్న కల	
## మూలాలు

వర్గం:1967 జననాలు
వర్గం:జీవిస్తున్న ప్రజలు
వర్గం:తెలంగాణ రచయితలు
వర్గం:తెలుగు కథా రచయితలు
వర్గం:కరీంనగర్ జిల్లా కథా రచయితలు
వర్గం:కరీంనగర్ జిల్లా కవులు
వర్గం:తెలంగాణ కవులు
వర్గం:తెలుగు కవులు
సీత తల్లి

**సీత తల్లి** గుడిపాటి వెంకట చలం రచించిన కథల సంపుటి. ఈ సంపుటిలో 7 కథలు ఉన్నాయి.

## రచయిత
చలంగా సుపరిచితుడైన  గుడిపాటి వెంకట చలం  తెలుగు రచయిత, వేదాంతి,  సంఘసంస్కర్త. హేతువాది. ఆధునిక తెలుగు సాహిత్యాన్ని ప్రభావితం చేసిన అతి ముఖ్య వ్యక్తుల్లో చలం ఒకడు. చలం రచనలు చాలా వరకు స్త్రీల జీవితాలను ఇతివృత్తంగా చేసుకుని ఉంటాయి. ముఖ్యంగా సమాజంలో వారికి ఎదురయ్యే శారీరక, మానసిక హింసలు, వాటిని వారు ఎదుర్కొనే విధానాలను చర్చించాడు.

## కథలు
ఈ పుస్తకంలో ఏడు కథలు ఉన్నాయి. 
# సీత  తల్లి
# మర్యాదస్థునికో కథ
# దెయ్యమే నా?
# హరిజన విద్యార్థి  
# హత్య విచారణ
# ఆద్మీ ఫిల్ము
# సినిమా ప్రియులు

## మూలాలు

వర్గం:చలం రచనలు
వర్గం:కథల సంపుటి
వర్గం:తెలుగు కథలు
జెలసీ

**జెలసీ** గుడిపాటి వెంకట చలం వ్రాసిన కథల సంపుటి. ఈ పుస్తకంలో మొత్తం పది కథలు ఉన్నాయి.

## కవి పరిచయం
**చలం**గా ప్రసిద్ధుడైన **గుడిపాటి వెంకట చలం** సుప్రసిద్ధ తెలుగు రచయిత, వేదాంతి, సంఘసంస్కర్త. ఆధునిక తెలుగు సాహిత్యాన్ని ప్రభావితం చేసిన అతి ముఖ్య వ్యక్తుల్లో చలం ఒకడు. చలం రచనలు చాలా వరకు స్త్రీల జీవితాలను ఇతివృత్తంగా చేసుకుని ఉంటాయి. ముఖ్యంగా సమాజంలో వారికి ఎదురయ్యే శారీరక, మానసిక హింసలు, వాటిని వారు ఎదుర్కొనే విధానాలను చర్చించాడు. చలం రచనలలో ఇతివృత్తమూ, తాత్వికతా, రచనాశైలీ ఆయనకు ఆధునిక తెలుగు రచనా రంగంలో అనన్యమైన స్థానాన్ని సంపాదించిపెట్టాయి.

## ఈ పుస్తకంలోని కథలు

# జెలసీ : ఈ కథలలో చలపతి రావు ఒక వితంతువును వివాహం చేసుకున్నారు, తరువాత వారి వివాహ జీవితంలో ఆమెను ఇష్టపూర్వకంగా హింసించాడు.
# రామ భక్తుడు
# పాట కచేరీ
# నాటకం
# రావణ దర్శనం : రాముని కన్నా రావణుడే సీతని ఎక్కువగా గొప్పగా అభిమానించి ప్రేమించాడు అనే వాదన కూడా ఉంది. తెలుగులో చలం కూడా ఇదే కాన్సెప్టుతో రెండు కథలు రాసాడు.
# భోగం మేళం
# నా మొదటి క్రాఫ్
# విచిత్రనలీయం 
# అట్ల పిండి
# అభినవ సారంగధరుడు

## మూలాలు

వర్గం:చలం రచనలు
వర్గం:తెలుగు కథలు
వర్గం:కథల సంపుటి
బ్లాక్‌చైన్

**బ్లాక్‌చైన్** ఒక సైబర్ భద్రతా వ్యవస్థ. ఇందులో డేటా తస్కరించుటకు హ్యాకర్లకు అవకాశం ఉండదు.

## నేపధ్యము
ఒక విలువైన, రహస్యమైన సమాచారాన్ని వివిధ ప్రాంతాలలో భద్రపరిచి దాన్ని ఇతరులు తస్కరించకుండా ఒకదానితో మరొకటి అనుసంధానించి దానికి సాంకేతిక భద్రత కల్పించమే ఈ బ్లాక్‌చైన్‌ టెక్నాలజీ. ఈ విధానంలో డేటాను నింపేవారికి ఒక రహస్య పాస్‌వర్డ్‌ అందిస్తారు. వారు కూడా క్షణాల్లో దీనిలోకి ప్రవేశించి సమాచారాన్ని నమోదు చేయాల్సి ఉంటుంది.

నెట్‌వర్క్‌లోకి పాస్‌వర్డ్‌ కలిగిన వారు మాత్రమే ప్రవేశించడానికి అవకాశం ఉంటుంది. వీరు తప్ప మరొకరు ప్రవేశించడానికి ప్రయత్నిస్తే మిగిలిన వారికి ఈ సమాచారం క్షణాల్లో తెలిసిపోవడంతో అప్రమత్తమవుతారు. ఈ విధంగా ఇది అత్యంత భద్రమైంది. ఇందులో డేటాను భద్రపరిచే ప్రాంతాలను నోడ్స్‌ అని.. పాస్‌వర్డ్‌ను హాష్‌కీ పిలుస్తారు. డేటాను క్రిప్టాలజీ విధానం ద్వారా కోడ్స్‌లోకి మార్చి భద్రపరుస్తారు. డేటాను చోరీ చేయాలనుకునే వారు ఒకేసారి భద్రపరిచిన నోడ్స్‌ అన్నింటిపైన ఏకకాలంలో ఒకేసారి దాడిచేసి డేటాను తీసుకోవాల్సి ఉంటుంది.

## బ్లాక్‌చైన్ ఉపయోగాలు
*భూరికార్డులను ట్యాంపరింగ్ జరగకుండా భద్రపరచవచ్చు.
*బ్యాంకు లావాదేవీలపై హ్యాకర్ల దాడిని పూర్తిగా నిరోధించవచ్చు.
*ఓటర్ల జాబితాలను ఈ విధానంలో అనుసంధానం చేయడం వల్ల దేశంలో ఎక్కడ నుంచైనా ఓటుహక్కు వినియోగించుకోవడంతోపాటు ఒకేవ్యక్తి రెండు ఓట్లు వేయడం, నకిలీ ఓట్లు వేయడాన్ని నిరోధించవచ్చు. ఎన్నికలు కూడా దీని ద్వారా నిర్వహించవచ్చు.

*టోల్‌గేట్‌, ఆర్టీసీ, రైల్వే వంటి సేవలను పొందడానికి ఒకప్రాంతంలో కార్డు తీసుకుంటే మిగిలిన ప్రాంతాల్లో కూడా సులభంగా ప్రయాణం, సౌకర్యాలు పొందే అవకాశం ఏర్పడుతుంది.
*బ్యాంకుల్లో సులభంగా రైతులు రుణాలు తీసుకునే అవకాశం.
*రోగులకు చేసే పరీక్షల వివరాలు ఈ విధానంలో నమోదు చేస్తే మళ్లీమళ్లీ పరీక్షలు చేసే అవకాశం ఉండదు.

## మూలాలు

## బయటి లంకెలు

* 

వర్గం:కంప్యూటరు సాఫ్టువేర్
అరుణ్ ప్రసాద్

**అరుణ్ ప్రసాద్** ఒక తెలుగు సినీ దర్శకుడు, రచయిత. తెలుగు, కన్నడ భాషల్లో సుమారు 11 సినిమాలకుపైగా దర్శకత్వం వహించాడు.

## సినిమాలు

## మూలాలు

వర్గం:తెలుగు సినిమా దర్శకులు
వర్గం:1967 జననాలు
వర్గం:తెలుగు సినిమా రచయితలు
వర్గం:కన్నడ సినిమా దర్శకులు
సెభాష్ పిల్లా

**సెభాష్ పిల్లా** 1959లో విడుదలైన ఒక తెలుగు సినిమా. ఇది శభాష్ మీనా అనే తమిళ సినిమా డబ్బింగ్. ఇదే సినిమాను ఆ తర్వాతి కాలంలో హిందీలో "దిల్ తేరా దీవానా" అనే పేరుతో,  కన్నడలో "అళియ గెళెయ" పేరుతో, మళయాళంలో "చిరికుడుక్క" అనే పేరుతో పునర్మించారు. బి. ఆర్. పంతులు దర్శకత్వంలో వచ్చిన ఈ చిత్రం లో శివాజీ గణేశన్, బి. సరోజాదేవి, చంద్రబాబు ఎస్. వి. రంగారావు ముఖ్య పాత్రలు పోషించారు. ఈ చిత్రానికి సంగీతం టి. జి. లింగప్ప సమకూర్చారు . 

## తారాగణం
శివాజీ గణేశన్ 

బి.సరోజాదేవి 

సామర్ల వెంకట రంగారావు 

చంద్రబాబు 

కుసుమ కుమారి  

## సాంకేతిక వర్గం
దర్శకుడు: బి.ఆర్.పంతులు 

సంగీతం: టి.జి.లింగప్ప 

నిర్మాతలు: పద్మనాభం,జగన్మోహనరావు 

మాటలు, పాటలు: శ్రీరంగం శ్రీనివాసరావు 

నేపథ్య గానం:ఘంటసాల వెంకటేశ్వరరావు, పిఠాపురం నాగేశ్వరరావు, పులపాక సుశీల , కె.జమునారాణీ, బి.ఎ.మోతీ 

విడుదల:1959: సెప్టెంబర్:24.

## పాటలు
# అనురాగవల్లికా చల్లగా.. ఆశించితిని కోపమా అసలే - ఘంటసాల,పిఠాపురం
# చిత్రము పాడునటే నా చిత్తమే ఆడునటే ముచ్చటగా ఇపుడు - ఘంటసాల
# ఆడాళ్ళ మగాళ్ళ అందం తేడానే తెలియక ముందు - పి.సుశీల, కె.జమునారాణి
# ఆశాదీపం ధరించి నేడు హాయిగ సమ్మతి చూపగ రారో - బి.ఎ. మోతి,పి.సుశీల
# ఎక్కండమ్మా మీరెక్కండమ్మా నేనీడ్చుకుపోతా - పిఠాపురం,పి.సుశీల
# ఓ సుఖముల వెదెకెడు మానవుడా సుజనుడవనుకొను - ఘంటసాల
# చల్లబాట సాగిరావే రాణీ చల్లబాట సాగిరావే రావే - కె.జమునారాణి బృందం
# చిత్రము పాడునటే నా చిత్తమే ఆడునటే ముచ్చటగా ఇపుడు - పి.సుశీల
# నీ పందెం వేయుమా ఆలస్యం న్యాయమా నామది మెలిగెడి - కె.జమునారాణి
# సర్వం ఎగనామమే ఇల సర్వం ఎగనామమే వినుమా - ఘంటసాల
## మూలాలు

## బయటిలింకులు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:తెలుగు డబ్బింగ్ సినిమాలు
వర్గం:ఎస్.వి.రంగారావు నటించిన సినిమాలు
వర్గం:బి.సరోజాదేవి నటించిన సినిమాలు
కె. ఎం. మున్షీ

**కె. ఎం. మున్షీ** (డిసెంబరు 30, 1887 - ఫిబ్రవరి 8, 1971) ఒక ప్రముఖ భారతీయ న్యాయవాది, రచయిత, మానవతావాది. కేంద్ర మాజీ వ్యవసాయ శాఖ మంత్రిగా పనిచేశారు.

## బాల్యం
మున్షీ గుజరాత్ లో 1887డిసెంబర్ 30న బ్రోచ్ లో జన్మించారు. తండ్రి రెవెన్యూశాఖలో చిన్న ఉద్యోగం చేసేవాడు. తల్లి తాపీ బెహన్ ఇంట్లోనే ఉంటూ పిల్లలకు చదువు చెప్పేది. మున్షీ 15వ ఏట తండ్రి మానెక్ లాల్ చనిపోయాడు.

## విద్యాభ్యాసం
ఇంటర్ వరకూ గుజరాత్ లో చదువుకున్న మున్షీ, డిగ్రీ కోసం ముంబై వచ్చాడు. 1905లో బీఏ, 1910లో ఎల్.ఎల్.బి పూర్తి చేశారు. అనంతరం ముంబైలో లాయర్ గా స్థిరపడ్డారు.

## అలవాట్లు
మున్షీ తన 9వ ఏట నుంచే డైరీ రాసేవారు. రోజు భగవద్గీతలోని ఓ వ్యాక్యాన్ని ముందు రాసి, డైరీని మొదలు పెట్టేవారు. ఉత్తరాలు కూడా రాసే అలవాటుంది. స్నేహితులకు, బందువులకు ఉత్తరాలు రాస్తూ సలహాలు ఇస్తుండేవారు.

## రచనలు
వెర్ని వసూలత్, స్నేహసంభ్రమ, భగ్న పాదుక, తపస్విని ఈ నవలలను మన దేశ భాషలకే కాక ఇతర దేశ భాషల్లోకి అనువదించారు. మొత్తం 56 గ్రంథాలను రాశారు.

## రాజకీయ ప్రవేశం
ముంబైలో లాయర్ గా పేరు ప్రతిష్టలు గడించిన ఆయన తన ఆదాయంలో కొంత భాగం పేదలకు దానం చేసేవారు. కాంగ్రెస్ పార్టీలో చేరి సర్దార్ వల్లభాయ్ పటేల్ , మహాత్మగాందీ, జవహర్ లాల్ నెహ్రూ లాంటి ప్రముఖుల అభిమానాన్ని చూరగొన్నారు.1939లో భారతీయ విద్యాభవన్ స్థాపించి విద్యా, సాహితీ సేవలు అందించారు. హైదరాబాద్ నిజాం దగ్గర అప్పటి బ్రిటీష్ ప్రభుత్వ రాయబారిగా పనిచేశారు. స్వాతంత్ర్యం తర్వాత 1950-52వరకు కేంద్రమంత్రిగా, ఆ తర్వాత ఉత్తర ప్రదేశ్ గవర్నర్ గా పనిచేశారు. 1971ఫిబ్రవరి 8న మరణించారు.

## మూలాలు

వర్గం:భారతీయ న్యాయవాదులు
వర్గం:1887 జననాలు
వర్గం:1971 మరణాలు
అభిమన్యు

**అభిమన్యు** 2003, నవంబర్ 12న విడుదలైన తెలుగు చలనచిత్రం. మల్లికార్జున్ దర్శకత్వం వహించిన ఈ చిత్రంలో కళ్యాణ్ రామ్, రమ్య, సుహాసిని, పవన్ మల్హోత్రి, ఆలీ, వేణు మాధవ్, తెలంగాణ శకుంతల, బెనర్జీ ముఖ్యపాత్రలలో నటించగా, మణిశర్మ సంగీతం అందించారు. ఈ చిత్రం కన్నడ చిత్రం అభి (2003)కి రీమేక్, ఇందులో రమ్య కూడా నటించింది.

## నటవర్గం
* కళ్యాణ్ రామ్
* రమ్య
* సుహాసిని
* పవన్ మల్హోత్రి
* ఆలీ
* వేణు మాధవ్
* తెలంగాణ శకుంతల
* బెనర్జీ
* రఘునాథ రెడ్డి

## పాటల జాబితా
గన్ను పడితే , రచన: చంద్రబోస్, గానం. కార్తీక్  

నీ మనసెంటో  తెలుసు, రచన: చంద్రబోస్, గానం.మల్లిఖార్జున్, గోపికా పూర్ణిమ  

టీ.వి లాంటిదేరా , రచన: చంద్రబోస్ గానం హరిణి, టీప్పు.   

ప్రపంచమే , రచన: చంద్రబోస్, గానం.కల్పనా, విజయ్ జేసుదాస్    

చిన్నవాళ్ళు మనసు, రచన: చంద్రబోస్, గానం.ఉన్నికృషన్     

కోల కొలోయమ్మ, రచన: చంద్రబోస్, గానం. సుజాత, ఉదిత్ నారాయణ.    

## సాంకేతిక వర్గం
* దర్శకత్వం: మల్లికార్జున్
* నిర్మాత: టిఎన్. వెంకటేష్ (నిర్మాత), అశ్వనీదత్ (సమర్పణ)
* రచన: చింతపల్లి రమణ (మాటలు)
* కథ: దినేష్ బాబు
* సంగీతం: మణిశర్మ
* ఛాయాగ్రహణం: వి. శ్రీనివాసరెడ్డి
* కూర్పు: మార్తాండ్ కె. వెంకటేష్
* నిర్మాణ సంస్థ: శ్రీ రాక్ లైన్ మూవీస్
* పంపిణీదారు: శ్రీ రాక్ లైన్ మూవీస్

## మూలాలు

## ఇతర లంకెలు
* 

వర్గం:2003 తెలుగు సినిమాలు
శ్రీ హరిహర క్షేత్రం (బాలాజీ కొండ హన్వాడ)

మహబూబ్ నగర్ నుచి 10 కిలోమీటర్ల దూరంలో ఉన్న ఈ దేవాలయం చాలా ప్రసిద్ధమైంది.ఇది హన్వాడ మండలం లోని హన్వాడ గ్రామంలో ఉంది.

## దేవాలయ చరిత్ర

ఈ దేవాలయం నెత్తి వెంకట్ యాదవ్ కు కలిగిన భగవత్ సంకల్పంతో తన స్వంత గ్రామమైన హన్వాడకు సమీపంలో మహబూబ్ నగర్ నుండి కోస్గికి వెళ్లే మార్గంలో రోడ్డు పక్కన ఉన్న కొండ మీద 10 ఎకరాల భూమిని సేకరించి దాతల సహాయంతో  ఈ దేవాలయాన్ని 2012 డిసెంబరులో నిర్మాణం జరిగింది.

## ఉప దేవాలయాలు

* వెంకటేశ్వర స్వామి దేవాలయం
* భూదేవి అమ్మవారు 
* లక్ష్మి అమ్మవారు 
* మల్లికార్జున స్వామి దేవాలయం 
* సుభ్రమణ్య స్వామి 
* మహా గణపతి 
* పార్వతి దేవి అమ్మవారు
* నవగ్రహ సన్నిధి

## జరుగు ఉత్సవాలు

* శ్రీవారి  బ్రహ్మోత్సవములు 
* శివరాత్రి  ఉత్సవములు
* అమ్మవారి  నవరాత్రి  ఉత్సవములు

## నిర్మాణంలో ఉన్న దేవాలయాలు

* లలితా అమ్మవారు 
* షిర్డీ సాయి బాబా 
* ఆంజనేయ స్వామి
* 36 అడుగుల ఏకశిలా ఆంజనేయ స్వామి 

## అభివృద్ధి కార్యక్రమాలు

ఈ ఆలయ ప్రాంగణంలో వేద పాఠశాల, వృద్దాశ్రమము, పేదవారికి ఉచిత  వైద్య సదుపాయాలూ, వసతి గృహములు నిర్మించడానికి సంకల్పించారు.  

## పూజ  సమయాలు
ఉదయం: 05:30 నుండి  11:30 వరకు సాయంత్రం:  04:00 నుండి 7:00 వరకు 

## మూలాలు

*శ్రీ హరిహర క్షేత్రము బాలాజికొండ హన్వాడ

## ఇతర లింకులు
* https://web.archive.org/web/20140718121612/http://inmahabubnagar.com/sri-laxmi-venkateswara-swamy-and-sri-umamaheswara-temple--hanwada.htm
* http://www.andhrajyothy.com/artical?SID=26148&SupID=20
వర్గం: మహబూబ్ నగర్ జిల్లా పుణ్యక్షేత్రాలు
వర్గం:తెలంగాణ పుణ్యక్షేత్రాలు
వర్గం:పుణ్యక్షేత్రాలు
వర్గం:భారతదేశ పుణ్యక్షేత్రాలు
భీమవరం బుల్లోడు

***భీమవరం బుల్లోడు*** 2014 లోవచ్చిన రొమాంటిక్ చిత్రం. కవి కాళిదాసు రచించగా ఉదయశంకర్ దర్శకత్వం వహించాడు. సురేష్ ప్రొడక్షన్స్ లో దగ్గుబాటి సురేష్ బాబు నిర్మించిన ఈ చిత్రంలో సునీల్,  ఎస్త‌ర్ నోరోన్హా  ప్రధాన పాత్రల్లో నటించారు. ఈ చిత్రానికి అనూప్ రూబెన్స్ సంగీతం సమకూర్చగా, సంతోష్ రాయ్ పథాజే ఛాయాగ్రహణం, మార్తాండ్ కె. వెంకటేష్ కూర్పు విభాగాలను నిర్వహించారు.

## కథ
మెదడులో కణితి ఉన్న ఒక యువకుడి కథ ఇది. అతను తన చుట్టూ ఉన్న రౌడీయిజాన్ని రూపు మాపడానికి నడు కడతాడు. అతను పనిని మొదలెట్టిన తర్వాత తాను క్యాన్సర్ రోగి కాదని తెలుసుకుంటాడు. ఈ చిత్రం 2014 ఫిబ్రవరి 21న ప్రపంచవ్యాప్తంగా విడుదలైంది. ఈ చిత్రం విమర్శకుల నుండి ఎక్కువగా ప్రతికూల సమీక్షలను అందుకుంది, కానీ బాక్సాఫీస్ వసూళ్ళు మాత్రం బాగానే వచ్చాయి.

## తారాగణం

* సునీల్
* ఎస్త‌ర్ నోరోన్హా 
* సయాజీ షిండే 
* రఘుబాబు
* సుబ్బరాజు
* తెలంగాణా శకుంతల 
* ఆహుతి ప్రసాద్ 
* గౌతం రాజు
* కారుమంచి రఘు
* తాగుబోతు రమేష్
* జయప్రకాష్ రెడ్డి
* తనికెళ్ళ భరణి 
* పోసాని కృష్ణమురళి 
* గుండు సుదర్శన్ 
* శ్రీనివాసరెడ్డి 
*సామ్రాట్‌ 
* విక్రమ్‌జిత్ విర్క్

## పాటలు

## మూలాలు

వర్గం:2014 తెలుగు సినిమాలు
ఇంటిగుట్టు (1984 సినిమా)

**ఇంటిగుట్టు** కె.బాపయ్య దర్శకత్వంలో వర్మ ప్రొడక్షన్స్ బ్యానర్‌పై 1984 సెప్టెంబర్ 14న విడుదలైన తెలుగు సినిమా. ఇందులో చిరంజీవి, నళిని, చంద్రమోహన్, సుహాసిని ముఖ్య పాత్రల్లో నటించారు. ఇది 1964 లో తమిళంలో వచ్చిన *పనక్కర కుడుంబం* అనే తమిళ చిత్రానికి పునర్నిర్మాణం.

## తారాగణం
* విజయ్ కుమార్ గా చిరంజీవి
* సుభాషిణిగా నళిని
* చంద్రమోహన్
* సుహాసిని
* రావు గోపాలరావు
* అన్నపూర్ణ
* కాకినాడ శ్యామల
* అత్తిలి లక్ష్మి
* అతిథి పాత్రలో నూతన్ ప్రసాద్
* అతిథి పాత్రలో సారథి
* గిరిబాబు
* కైకాల సత్యనారాయణ
* అల్లు రామలింగయ్య
* చలపతిరావు
* ప్రభాకర్ రెడ్డి
* రావి కొండలరావు
* పి. జె. శర్మ
* నర్రా వెంకటేశ్వరరావు
* ఆనంద్ మోహన్
* జగ్గారావు
* కె. కె. శర్మ
* టెలిఫోన్ సత్యనారాయణ
* సత్తిబాబు
* జి. ఎన్. స్వామి
* చిడతల అప్పారావు
* జయమాలిని
* లక్ష్మీ
* సోనీప్రియ
* లలిత
* బేబి
* రవి 

## సాంకేతిక వర్గం
దర్శకుడు: కె.బాపయ్య  

సంగీతం:కొమ్మినేని చక్రవర్తి 

నిర్మాత: డి.వి ఎస్ రాజు 

నిర్మాణ సంస్థ: వర్మ ప్రొడక్షన్స్ 

రచన: పరుచూరి బ్రదర్స్ 

ఛాయా గ్రహణం: వెంకట్  

కూర్పు: కోటగిరి వెంకటేశ్వరరావు 

సాహిత్యం: వేటూరి సుందర రామమూర్తి 

నేపథ్య గానం: శ్రీపతి పండితారాద్యుల బాలసుబ్రహ్మణ్యం, పులపాక సుశీల,శిష్ట్లా జానకి, మాధవపెద్ది రమేష్  

విడుదల:1984: సెప్టెంబర్:14.

## పాటలు
ఈ సినిమాకు చక్రవర్తి సంగీతాన్నందించగా వేటూరి సుందర్రామ్మూర్తి పాటలు రాశాడు. పి. సుశీల, ఎస్. పి. బాలసుబ్రహ్మణ్యం, ఎస్. జానకి, మాధవపెద్ది రమేష్ పాటలు పాడారు.

# చెడుగుడు చెడుగుడు చెంగు చెంగు చేతైతే నిలబడు - ఎస్.పి.బాలసుబ్రహ్మణ్యం, పి.సుశీల
# నవ్వితే నవ్వింది ఊరుంది వాడ అ తిట్టితే తిట్టింది చెట్టు చేమా - పి.సుశీల, ఎస్.పి.బాలసుబ్రహ్మణ్యం
# రండి పోదాము మన గదిలోనికి రండి రమ్మంటే ఆ ఇది దేనికి - ఎస్.జానకి, ఎస్.పి.బాలసుబ్రహ్మణ్యం
# లేత లేత చీకటి రుతురుతు రుతురు కొత్త కొత్త ఆకలి మత్తు మత్తుగా - ఎస్.పి.బాలసుబ్రహ్మణ్యం, పి.సుశీల
# లేపవే లేపవే లేపాక్షి చెయ్యిచ్చి లేపవే మీనాక్షి పట్టవాడు పడుచోడు - ఎం.రమేష్, పి.సుశీల
# వెరైటీ వెరైటీ వెరైటీ పూటకో పైస కోటి గంటకొ పిచ్చ - ఎస్.పి.బాలసుబ్రహ్మణ్యం

## మూలాలు

## బయటిలింకులు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)
* 

వర్గం:తమిళ సినిమా పునర్నిర్మాణాలు
వర్గం:చిరంజీవి నటించిన సినిమాలు
వర్గం:రావి కొండలరావు నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:సత్యనారాయణ నటించిన సినిమాలు
వర్గం:రావు గోపాలరావు నటించిన సినిమాలు
వర్గం:చంద్రమోహన్ నటించిన సినిమాలు
వర్గం:జయమాలిని నటించిన సినిమాలు
విషాదం(చలం రచన)

**విషాదం**, గుడిపాటి వెంకటచలం రచించిన ఒక పుస్తకం. ఈ సంపుటిలో 13 వ్యాసాలు ఉన్నాయి.
## వ్యాసాలు
# పుణ్యం -  పాపం
# భయం
# దేశం -   ఈర్ష
# కామం
# సెక్స్ కంట్రోల్ 
# హిందూ ప్రతివతలు
# అన్యకాంత లడ్డంబైన 
# ప్లాటోనిక్ లవ్
# పత్రికలు చేసే అపచారం
# కవిత్వం దీనికి?
# సినిమా జ్వరం
# బాధ
# త్యాగం
## పుస్తకం గురించి
ఈ పుస్తకం లో చలం విషయాలు స్పృశిస్తాడు.అవి:పుణ్యం-పాపం,భయం,ద్వేషం-ఈర్ష్య,కామం,సెక్సు కంట్రోలు,హిందూ పతివ్రతలు,అన్యకాతలడ్డంబైన,ప్లేటోనిక్ లవ్,పత్రికలు చేసే అపచారం, కవిత్వం దేనికి,సినిమా జ్వరం,త్యాగం. ఈ పుస్తకం ద్వారా నేలవిడిచి సాము వద్దని,వాస్తవాన్ని గ్రహించి మనిషి గా బ్రతకమని చెప్పినట్టే అనిపిస్తుంది. ఎవరూ చూడని స్వర్గం కోసం,ఎవరూ పొందని మోక్షం కోసం వెంపరలాడడం కంటే,మనిషిగా అన్ని సుఖాలను(శారీరిక సుఖం) పూర్తిగా అనుభవించమని,ఇంద్రియ నిగ్రహం అక్కర లేదనీ చలం చాలా స్పష్టం గా చెప్పుకొస్తాడు. ఇలా చెయ్యకుండా మోక్షం ,స్తితప్రఙ్ఞత ని “హిపోక్రసి” అంటాడు. తమని తాము మోసం చేసుకోవద్దంటాడు.
## మూలాలు

## ఇతర లింకులు
* 
వర్గం:చలం రచనలు
వర్గం:తెలుగు పుస్తకాలు
వర్గం:వ్యాస సంకలనాలు
జి. నాగేశ్వరరెడ్డి

**జి. నాగేశ్వరరెడ్డి** తెలుగు సినిమా దర్శకుడు, రచయిత. ఎస్. వి. కృష్ణారెడ్డి సినిమాలకు దర్శకత్వశాఖలో పనిచేసిన ఈయన 6 టీన్స్ సినిమాతో దర్శకుడిగా పరిచయం అయ్యాడు.

## సినిమారంగం
చిన్నతనం నుండి సినిమాలపై ఆసక్తివున్న నాగేశ్వరరెడ్డి ఎస్.వి.కృష్ణారెడ్డి దర్శకత్వం లో తెరకెక్కిన రాజేంద్రుడు గజేంద్రుడు, మాయలోడు, యమలీల, శుభలగ్నం, నంబర్ వన్, ఘటోత్కచుడు, వజ్రం, మావిచిగురు, సంప్రదాయం వంటి సినిమాలకు సహాయ దర్శకుడిగా పనిచేశాడు. 6 టీన్స్ సినిమాతో దర్శకుడిగా తెలుగు సినిమారంగంలోకి అడుగుపెట్టి, హాస్య ప్రధాన సినిమాలకు దర్శకత్వం వహించాడు.

## దర్శకత్వం వహించిన చిత్రాలు

## మూలాలు

## ఇతర లంకెలు
* 

వర్గం:తెలుగు సినిమా దర్శకులు
వర్గం:జీవిస్తున్న ప్రజలు
వర్గం:తెలుగు సినిమా రచయితలు